url: =Etlawm Ngamkuam Zaangsi Ngam Nuam « Nikonghong\nHome » Sizang » Etlawm Ngamkuam Zaangsi Ngam Nuam\nDr. Vum Ko Hau in leitung mun theampo ka pai siat a, eima teenna Sizang sung khuahun sangin a nuamzaw leitung ah mu bong ci hi. Khallai in lumleih saleih ngawl a, phalbi ciangin zongh vot leih ngawl hi. Tuk hun ciangin ngua zuk zawk po ciang van thiang sitset paih a, meeikai neamnuum ci bang om ngeingawl hi.\nTua hi a, March tha hong det ciang vantung ah meikhu hong zaam in Tan 10 laivuan tu hong phawksak hi. Lei niamna theampo ah the hong khuang a, ngei mama a lum nuamte kilumthei nawn ngawlin hong phawng hi. Zankhua peangpelep khuangin anciin thei natu lo hoai khol vun hong ci hi. Mun niamna te pan baaksaipakok hong haam a, zanhun a mut suak ngawlte cimh hong phawng hi. Lono sungah simbu a lian a no hong ham valiat a, ih ngamkhin hong nuamtuam sak hi. Thuangthi le paangpaak omna theampo ah vangeak ngamlum mama a, lothaw toi vangau ciangin toi hong thaisak tuam hi. Nitak nitum kuan ciangin ngalvahoi hong ham a, vangia ngai nuamte hong to thongsak nawn ngawl hi. Lui kawm luam kawm theampo vaau hong paak niikneak a, lono na te ah ngaingaw hong paak niikneak ciang, ih pu ih pa ngam itna hong khangsak a, ih thin hong nuamsak hi. Longam sungah sanleih, tei, suangkua hong paakin namtui peuma ahikom in ih ngilkial hong nuamtuam sak hi. Ciang, lei niamnate ah simh paak hong paak a, namtui mama in khuaitui nam vahiau tana ih thin hong nuamsak hi. Khua lum hun hi tana lothaw kipan ngawl lai ih hikom in savai uukte sa kivai a, ngasa vai uukte ngasa kivai a, ih long hong thaksak ngawl hi. Topa Jesus thawkik poai vawt natu sa kivai hamtang a, tangvalte le pasal khanglai te nop tung mama hi. Ngamkaang vazak kimu bul a, tuabang ciangin ngamhal te pawl Topa in a ngamhal bangin Hell thengsak thong le ci in thabo te hong laina sak hi.\nAnkhum meangte, tei, sanleih meangte hong puitungin ngua hong zu a, thai kitu kheukho in, anno kisuan kheukho in, kidiang siasua hi. June tha hong bo kuan a, lo theampo anno in lei hong tuam tak ciang ih thinsung hong no suak hi. Ngua hong zuzuk ciangin annote hong puitung vaial a, ngamsung teng ah huhee hong kuul valiat in khutuun khuthek te hong haam siasua ciangin’ antun tu kaal hong ngakla sak hi. Kiite ngittate hong haam a, hong leen siasua ciangin, losung bekma ih thin hong om a, inn zongh hong ciasak nuam ngawl liang hi. Vaimim hong ngau in tangmaai hong nga ciangin lohung ngaknute kung ih thin sungah hong ngaisunsak vadal hi. Tu hun ciangin bokbawn lo in meekha kilo a, bokbawn manh le meekha manh bebek in hong buaisak zo liang hi. Ih thawsa thingnga antee zuakin Kawl kipai kheukho a, Thaangmual lamkaa le khua kilaklaw mawtaw kito hi tana lamkhom teakin thu um mama bang phetin thungen ki hat peuma tek a, lam khat pan Pathian phawna hi bilbel hi. Vaimim, taangziik tun luangin meenga, meetee kitungin kizuak a, zo an ne kuama om nawn ngawl hi. Sepdan kilamdang neakdan kilamdang ta hi. Vaimim le taangziik ciin hun lai sia zawng hung, kii hungin kibuai hi, tu hun ciangin tuate om nawn ngawl hi. Duisung vak leang akno paak, tapin paak, ngualtamh paakte paak niuniau in namtui peuma a, ngam itna hong khangsak mama hi. Etna theampo hing silsial a, ngua zuzu si taw hong cimhsak mama ngawl hi. Sakhite zongh ngamkhing kisa in hong hawk vaduak a, ngam uite zongh mut Ian khawng hong au keak ciangin khat vevei ih khuasik mul po hong suak thei hi. Losung khawngah talawk hong tau vangeau a, zingsang khawng va-ak po hong ham vaduak ciang thi tu po hong patau sak thei hi.\nNguatui hong tawm vaial in khua hong sik vahiau leleau ciangin lo sung sia ngamkhing a, vaphit taw a kibang vacim no khat veu haam valiai lai bek hi. Losung kinusia a, lungzuan huai ngeungo hi. Mual dawn tengah heisok hong paak niuniau in lei niamnate ah phuitong hong paak niuniau ciang in khuasik taw kipawlin, ih thin sung ih khuangaisutna hong thak suaksak peuma hi. Phuitong paak bawm vacim namcinte in hong vawtpa Pathian hong pawpawk sak nuam hi. Lei saangna mun taam sung tengah thingtung paak hong paak a, khangno theampo paak zong tu in nguai an pua in hong kuan kheukho ciangin Pathian hong piak thupha a tatuam ih ngam sungah hong omsak hu in ama tungah lungdamko nopna hong khangsak hi. Thingtungpaak zuakin TV, Motor Cycle lei in khua sung lam theampo ah Cycle thum kiza, inn sim T.V nging ih zaak tak ciangin Pathian thupha hong piakte hong sim kik sasak nuam hi. Khangnote zan hong vak a, Jesus suana la hong sak ciangin vantung ngam nuam hong lungngulh sak tuam hi.\nTua hi a, Tuan a Pupa mim bang ih pianna Zaangsi ih ngam sia, Leilu Leitaw ka theng a, ka om zongh in mangilh thei tu ki um bong Ngualngam ngual lei ah inn nuam taw ka teang a, mawtaw tung to in ka vak vakiau zongh in ih Zaangsi sau nuam le ih pethik mawtaw tuanglam mangilh ngei tu ki um bong Israel mite Pathian in a ngam uh tawlngakna pia in Babylon, Syria, Egypt ngamte ah a teensak phot bangin ngam tatuam ah ih kithethaang phot hangin nikhat ni ciang ih ngam ih lei ma hong zuan nuam tek tu in hong lamen ing. Bangza ta a it huai Topa hong piak ih ngam hi thong ziam.\nHeaktu: SCC magazine No. 5 sungpan a kila kik hi\nA Visit to Muannuam\nBy thawngno in Sizang, Sizang (Khamtung) on October 18, 2013 .\n← Major General Tuang Za Khai\tAfordable Care Act or Obamacare →


timestamp: atn

url: =North Korea te’n lauthawngna apiansaksak leh US te’n nuaicip tading :: ZOMI DAILY\nNorth Korea te’n lauthawngna apiansaksak leh US te’n nuaicip tading\nposted on 18 September 2017 at 1:02 pm Lomkholna: Korea, News, Sawltak, USA, World\nNorth Korea gampen hihbang in midangte lauthawngsak dingin agamtattat lai uhleh ki nuaicipding hi ci’n Donald Trump’s Administration te’n Sunday ni in genkhiata uhhi. Nungsungteng North Korea te’n Missile thaupi te lonkhia zelzel uh a, Japan gamlam ahzong nihveitak lawnkhin uh ahih manin, Japan tezong lungkim nawnlo uhhi.\nUN General Assembly pen Tuesday ni in akipanding hita a, tuahun sungah US President Donald Trump inzong North Korea vai pulakkhia hamtangding kici hi. Tuaban ah Thursday ni cianginzong North Korea te Missile lotlotvai hangmahtawh Donald Trump leh Japan, South Korea makai te ki muhkhopna atuamin neiding uh cih AFP te’n genkhia hi.\nNorth Korea gamte’n USA ahi zongin, akipawlpih gamdang khatpeuh ahih zongin lauthawng sakna “Threat” abawlkik ngeingei uhleh ki mawkkoih nawnloding, ki nuaicip tading “North Korea will be destroyed” hi ci’n Washington in pulakkhiata hi.\nNungdiak inzong North Korea te gamtatna hangin President Donald Trump pen hehmahmah ngeikhin a, North Korea gamtung ah meikuang guahzu bangin ka zusakding “fire and fury” ci’n Warning piangei khinhi.\nNikki Haley (Washington’s ambassador to the United Nations) in agenkhiatna ah President Trump in “fire and fury” acihpen amawkciakciak hilo hi. Ahi zongin kuamah in galpi atunding kideih masalo ahih manin, Diplomatic tawh ki vaihawm masading hi. Tuatawh aki ngahkeileh US Defence Secretary ahi General Mattis tungah ki ap tading hi ci’n CNN tetawh Interview ah genkhia hi.\nRelated: South Korea ah Sangsiama khatin sangnaupang pasalno khat buan ci’n thu kibawl\nTuesday ni akipanding UN General Assembly ah vaithupi phadiak “key issues” aki kupding in akigen pen North Korea vai, Myanmar Rohingya vai, leitung khuahun siatna Extreme Weather vai, leitungbup galvai “Global Terror Threat” cihte limtak in kikumding cih kiza hi. Sawltak #zomidaily\nPrevious: KL khuasung sanginn meikang pen akihalsak cimawk, mi 23 takin sihlawh\nNext: Kum 13 numeino khatin asihma apumpi Donate, midang 8 in nuntaklawh\nPasian nasem makai lawhcing hihtheih nading ~ Cin Khaw Mung\nUS gamsung khualzinna pawlkhat – 87\nBangkok ah pasal khatah Motorcycle tawh uikhat taalkaihgawp in kiman


url: =US Sizang Tuiphum Tangthu Tomno | Siyin Chin Baptist Church\nUS Sizang Tuiphum Tangthu Tomno\nPosted by thawngno ⋅ May 1, 2014 ⋅ Leave a comment\nFiled Under Upa Kap Khan Do\nUS SIZANG TUIPHUM PAWLPI tangthu ih son tu ciang ih kipatna bulpi ahi Zo/Chin buppi ih, ih Tapidaw Pu le Pi te makngil thei tu ahi bua hi. Zo ngam bup Tapidaw suak masa phitbel sia ih heakteksa bangma Pu Pau Suan le Pi Kham Ciang 10th July 1904 leh Pu Thuam Hang le Pi Dim Khua Cing 25th July 1904 ni in Topa Jesu sia ka ngumpa le kahonpa hi ci in Sya Shwe Yan tungtawn in hong sang masa bel uh hi.\nA mate nupa kop ni sia Zongam Tapidaw theampo ih bulpi hi aa, Sizang mi Thuantak tuu, Khuasak khua pan ci zong ih heak tek sa hikale khatvei ma ih pualaak kik thathua nuam lai hi.\nA mate ih Tapidaw hong sua hun lian in Thiampi zaa ( Tuiphum thei tu ) om ngawl a hi man Dr.E H East ih om thei hun 1905 May 11 ni in Ak-awm lui ah Pa, Tap,a Thathiangtho min tawh Rev.Dr. East in tuiphum na nei thei aa, A masa phitbel Zongam bup pawlpi zong 1906 kum in Khuasak Tuiphum Pawlpi hong kiphut hi.\nZongam bup pawlpi kipatna sia atom in hibang teng hi aa, USA leitang tungah Sizang Tuiphum Pawlpi pian khiat na zom to leang;\nSizang mite sia ih thet na papo ah Topa biakpiak tu ki uk mama, ki om thathong thei ngawl aa, US a theng masa ih Sizang mipui te zong Kawlngam ah Mission hong puak pawlpi a hi Calvary Baptist Church ma na zuan masa in, na ki hahel phot uh hi.\nTua lai Sizang mi na pawlcing hi leh Sizang Tuiphum Pawlpi sia tua hun lai pek pan na kipan zo tu hi ci in ka um hi. Tua hun lai Kawlngam mi a minpiang a kikhawm thei sia pawlcing ngawl het lai hi kale CBC ah Pastor a seam Rev. Lynn ih deisak na tawh 1997 Feb.2 ni in Kawl kam taw biakpiak na Burrel Hall ah Pawlpi mi 17tawh na kipan thei uh hi. Tua hun lai zong eima Sizang Tuiphum mite ma founder (Puiding) hong seam uh hi.\nSizang mi US a theng ki belap tato aa, Sizang Innkuan kikhop zong hong nei tato uh aa, 2006 kum ciang Sizang mi theampo Pawl ki doidan na om ngawl in Sizang kam taw biakpiak na Sizang Burmese Mission Church hong ding to thei hi.\n2010 March 20th ni in ih Bulpi ahi Pu Pau Suan le Pu Thuam Hang leh SRBA tawh khut kilen in nasep khop kik tu leh Tuiphum pawlpi ih ngeinate ih lungngul na tungtawn in, Pasal tingteng 16 bang US ngam ah Sizang mi khangham bel a hi Pu Ngaw Khup te inn ah meeting ki vawt hi.\nTua mun pan Sizang min taw pawlpi khat om zo ahiciang, Sizang Tuiphum Pawlpi ci in Pawlpi khat kipat thua tu sia pha tu ziam ci thu kikup na ki nei aa, a khakbel in tua meeting a pai teng ih thukimna kila aa, Tuiphum pawlpi kipat tu athukim (15) leh a thukim ngawl (1) bek ahiman Tuiphum Pawlpi paidan dungzui in atamzaw thukimna tawh Tuiphum Pawlpi kipat tu ki khensat hi.\nTua hun pan kipan ” Simbeng zong kim citciat, tangzang ki nguan” ci bang ma, anuai a bangteng Acting Committee vaipuak ki pia hi.\n(1) Pa Tual Vum\n(2) Pa Lian Do\n(3) Pa Kap Khan Do\nApril 24th. 2010 ni, a (2) veina Meeting Pa Tual Vum inn ah kinei kik aa, Pawlpi sung thu kizaak sakna a nuam zaw tu-in Pawlpi atu E-group neitu leh Pawlpi min tu kikupna ki nei aa, Siyin Baptist Fellowship ci leh US Sizang Tuiphum Pawlpi cite ni ngaisut kaak n aki nei aa, US Sizang Tuiphum Pawlpi (US Siyin Baptist Church) atom in USSBC ci tu thukimna ki nei hi.\nMay 29th. 2010 ni, a (3) veina meeting Pa Thang Khua Thawng inn ah ki nei aa, Biak inn mun tu leh Pawlpi kalsuan natu Thukhunpi leh Thu bullet (Constitution & Bylaw) vawt tu kikup na kinei hi.\nJuly 10th. 2010 ni, a (4) veina meeting Pa Lian Kam inn ah kinei aa, Pawlpi Register vawt tu vai leh Pawlpi Logo vawt tu vai kikup na kinei hi. Acting Committee tu-in a omsa teng baanah Pa Kam Khan Kimlai leh Pr. Awi Khawm Huai ki belap hi.\nAugust 28th. 2010 ni, a (5) veina meeting Pa Cin Do Khup inn ah kinei aa, Pawlpi min tawh biakpiak kikhop nei pal thei natu kikup na kinei hi. Tua ni meeting kipat ma in Pawlpi ih kalsuan tu zia leh Kumpi tawh kizop natu ahizong, Association leh Convention tawh kizop natu vai tatuam te ahizong kikup na DC Baptist Convention pan Associate Executive Director pa Robert Cochran tawh kimu na leh thu kikup na kinei hi.\nOctober 16th.2010 ni, a(6) veina meeting Pa Kap Khan Do inn ah ki nei aa, Pawlpi ih Thubulphu Laithiangtho John 4:24 ; tuni dongciang ih zak Pathian kammal sia tealna leh Logo kipsakna kinei hi.\nDecember 25th.2010 ni Pawlpi mintawh Nipi ni biakpiak kikhop ki nei zo ngawl lai hi kale Acting Committee te leh Pr. Ngiak Ngo Neam, Pr. Awi Khawm Huai te ih lampui natawh a khat veina US Sizang Tuiphum Pawlpi min tawh Lungdamvawt (Christmas) a nuamtak in ki muak thei aa, inn lum hong kawm Pa Ngo Dal te innkuan tungah zong ih lungdam na ih ciamte hi.\nMarch 19th. 2011 ni, a (7) veina meeting Pa Tual Vum inn ah kinei aa, Pawlpi Registration vawt natu a kisam Pawlpi Mungpi (Trustee) kise na kinei aa,\n(2) Pa Kam Khan Kimlai\n(3) Pa Kap Khan Do teng ki koi hi. State Kumpi tetungah register vawt tu tatak ciang a tawmbel mi (4) kisam ahiman Pa Lian Do ki belap thua kik hi.\nPawlpi mimal bangza tatak kipha tu ziam ci-in min sazain kaikhop na kinei aa, tuani-in Pawlpi mikipp tatak tu innkuan (7) bek kipha hi. A mimal in patangno tawh a kingawm (21) bek kipha aa, Covenant member a om sasun Sizang Tuiphum Pawlpi min tawh Pawlpi ding petma tu ih hi ciang panmun ki nguan tawng ci-in ki vaihawm aa, Pawlpi upa tu takpi zong 12 kicing zo ngawl hi. Covenant Member om sun (7) teng ” Thing om ngawl na ah Ngua kizangh ” ci bangin Pawlpi upa in kikoi siat aa, panmun hawmna anuai abangin kinei hi.\n1. Chairman; Upa Tual Vum\n2. Vice Chairman; Upa Thang Khua Thawng\n3. Secretary; Upa Kam Khan Kimlai\n4. Asst. Sec.; Upa Lian Suan Khai\n5. Treasurer; Upa Kap Khan Do\n6. Asst.Treasurer; Upa Thang Tun\n7. Praise & Worship leh La; Upa lian Do\n8. Auditor; Tg. Thang Za Hang\nApril 23rd 2011 ni, A masa phitbel Pastor team meeting Hotel ah kivawt thei aa, tuani ma in A masa phitbel Church Council meeting Upa Tual Vum inn ah ki nei thei hi.\nPawlpi kipan tawm ih hi bangma Pawlpi nuntaak natu zong hi valiam a, a kipan tawm tu kihi ahiman Pawlpi Pastor kicial zo ngawl lai tu ahiciang anai a om Pr. Ngiak Ngo Neam, Pastor Awi Khawm Huai le innpaam Pastor teng hungen in, ahithei bang kalsuan phot tu ngaisut na kinei hi.\nMihing te sangpan hibang ngaisutna kinei hi kale Topa in Ama phusa Pawlpi ah Tuu cing omngawl tu hong awi ngawl ahiman, a naseam pa Rev.Kip Thian Pau hong puak aa, ” Thasum nisum zong kul bo, Pawlpi kipan tawm sia topui kul tu hi ” ci-in a it mama a zi ata, a tuu a mo leh a innpui nuam mama teng nusia in, Pawlpi in bangma ki pia zo ngawl het hi kale Pathian a itna leh Pawlpi hong it na tawh ei USSBC Pawlpi kum 2 sung tawntung hong uap Rev. Kip Thian Pau tungah lungdam na lianpi ki nei hi.\nPawlpi sung Minister tu-in Pastor team meeting pan hong kikupna om bangin Church Council ah thu hong puak uh aa, a nuai abang in kipsak na kinei hi. (USSBC-CC 2. (b).2011).\n1. Senior Pastor Rev. Kip Thian Pau\n2. Associate Miniter Rev.Dr. Thuam Cin Khai\n3. Assistant Minister Pr. Ngiak Ngo Neam\nSizang Tuiphum Pawlpi min taw biakpiak na sia April 24, 2011 (Easther Sunday) ni pan Oakland Mills Interfaith Center, 5885 Robert Oliver Place, Columbia ah Pawlpi honna Rev. Kip Thian Pau in hong nei pui aa, Biakpiak kikhop na nipi nisim in ki nei tato thei hi. Tua ni Pawlpi hon tu thu sia USA ngamsung a om Sizang mi theampo khatzong pealngawl in sapna lai kithak siat hi.Hi biakinn sia April 24th 2011 pan Dec 18th 2011 dong kizangh hi.\nTua hun lai Biakpiak kikhop na tu khan no khat leh Church School te kikhop na tu khan no khat ki saap hi. (Khat vei Church Choir sinin mi 9 in Choir ka sak uh le hong ngai tu bang om ngawl dektak hi.)\n2012 kum ciang Pawlpi sung eite tawh khut kilen a naseam khawm tu Pr. Lian Khai Topa in hong puak thua laleau aa, Topa tungah tampi tak lungdamna ih nei hi.\n2013 January 5th USSBC Annual Meeting pan ih Senior Pastor Rev.Kip Thian Pau in a zi ih damngawl na huvau in a ompui kultu ahi nathu tungtawn-in Pawlpi ah hong om thei nawn ngawl natu thu hong pualaak hi kale Pawlpi in Senior Pastor pa hong om thei nawn ngawl tu thu sia ngaisut hamsa kisa mama a hikom khensat na kipia pai thei ngawl aa,Pawlpi kumcinh ( Anniversary ) dong hong uap kenkon lai natu hesuak kingen aa, March 30th, 2013 USSBC EC meeting Pa Lian Kam inn pan khensat na kinei zo pheang hi.\nRev. Kip Thian Pau (Senior Pastor) hong om thei nawn ngawl tu ahiman Rev.Dr. Thuam Cin Khai Church Pastor tu-in tuani March 30th, 2013 ni ma in ngetna kinei aa, June 29th 2013 ni-in ih Pawlpi ah hunbit hong om tu-in amate innkuan omna Syracuse, New York ah ki muak to hi.\nTopa hong tonpui tawntung natawh March 23rd. 2014 ni-in Rev.Dr. Vungh Lian leh March 30th 2014 ni Pr. Tual Lam Kim ih Pawlpi sungah Topa in hongpuak thua ahiman Topa tungah tampi takin lungdam na ih nei hi.\nTua hun pan kipan tu ni dong ciang kum (3) hong cing to aa, kum (3) sung tawntung Ama biakpiak natu biakinn limci mama tawh, ama pok natu tumnging tatuam ahizong, vanzak tu tatuam ahizong, A ma apok tu Pawlpi mimal mama ahizong hong khanto, hong sik diudeu ih biak Topa in Vangletna, Ukzawk na leh minthan nate tang tawntung ta hen.\nUSSBC MEMBER KHANTO ZIA\nYear Covenant Community TOTAL\nKipat lai 24 7 31\n2011 kumcin 47 25 72\n2012 kumcin 63 34 97\nTu laitak 82 43 125\n(Phawktu; Tu laitak Covenant member 82 bang kipha to aa, ahizong hunbit nasep nei sia mimal in 28 bek ki om ahiman pawlpi mitheampo nasep limci ih nei thei natu ihbiak Topa tungah ih ngen thathua lai tu hi.).\nTepte tu akilawm, tepte khial leh belap tu kilawm thu le la tampi tak om tha tu hi. Khat le khat ih kicinh laak nate ihbiak Jesu min tawh nong maisak tu-uh hong thum masa khihi.\n« Pathian Hong Teal Minam\nHuupa Hong Pai Zo »


url: =Zomi khawmpi leh KEI :: ZOMI DAILY\nposted on 11 July 2016 at 1:40 pm Lomkholna: Ginkamlian, News, Politics, Zomi\nZomi it teng :ZIUSA te sapna tawh Nash Ville Zomi khawmpi ki hel thei ka hih man kakipak hi. A thupi mahmah khat ah tutung khawmpi ah Politician 5, bang kihel thei ung. Mipi ten pen State tuamtuam pan Vanleng,Motor tawh a mau leh a mau kisik in sum tampi bei a ong paina uh ka muh ciang Zomi khan lawhna nasia lua cih ki tel muh thei hi.\nMakai teng Inn teek teng zong nasep kawmkal sung pan hun pia sum bei in ki piak khiatna te et teh huai zong sa ing,Topa’n Zomi te a lamdang tak mah in ong cih zong khangno pilna sin te ih muh teh kimu pah thei hi.Khang kik ten zong hi makai te maban te ong zom toto lai ding in lam en hang.Hi zah a pawi thupi bel leitung dang ah ki bawlzo vat lo ding cih kimu thei hi.\nKei leh Pu Thang Khan Gin thu gen na hun khat tuak ong pia uhi. ZCD pan ZIUSA geel sak UN Conference kah makai 4, zong kihel a hih teh Politician a tam penpen kihelna pawi kici thei sa ing.Top’n Zomi te Gam thumna a lom a tang in ong tun sakna Top thu sim khat om hi ding a,a sawtlo in ong musak telsak ta hen 2018- Zomi khawmpi ciang zong gamsung gampua a Zomi te tu a sang a lamdang zaw kan in gual zawhna tampi tawh a picing khawmpi ong suak sak ta hen.\nPrevious: ZIUSA Thupulakna: Zomi Khawmpi USA 2016 Lawhcing\nNext: Nekkhawm: Kei nongphawk nading un ~ Rev. Nang Sawm Piang


url: =Gathuk tawh kihuan an nete cidam thahat mahmah ~ Dr. Sian Za Kham :: ZOMI DAILY\nposted on 14 May 2015 at 11:05 am Lomkholna: Article, Health, Sianzakham\nThupatna: Gataam thuk tawh kizom in article at mun lua kahih manin, khat vei, Yangon ka inn sungah kei guak ka om laitakin, innkong ong kikiu a, ka hon leh, eimi pasal thum ong dak a, “Na min kua,?” ong ci uh hi. “Sian Za Kham” ka cih leh, “Tua gataam thu at at pa maw,” ong cii, “Hee.” ci-in ka kiho masakna uh ong suak hi.\nKum 2010, January kha sungin Thupha Puak sungah, “Gataam thuktawh kihuan an a nete cidam le thatang hatthuah uhhi” cih thulu tawh GATHUK hoihna ka gelh khin hi. Tua ma in zong gelh ngei zelzel ing. Tutung a pen, ka mel theih mi pawlkhat in, GATAAM THUK HOIHNA thu ong gelh in, cin ong gen zelzel uh a, kong suak kik sak hi.\nGataam ihcih banghiam?\nBe a gap gol mahmah tong tan a pha phial, a tang khutmee cia a pha, a kang, be nam khat hi. Mangkang ten SULPHUR BEAN, cii (KAAT BE), Kawl ten AUNGLAUH ci hi. Hih gataam pen, leitung buppi ah i ZOGAM lo ngal ah om ken teh cin um ing. Cambodia gamah kum khat val ka va om kha a, GATAAM cih bang be nam om vet lo hi. Gam dang mun tuamtuamah zong hih be nam om het lo hih tuak hi. Ih Zogam pen Kawlgam in suahtakna i ngah manin Mangkang ten, “Chin Special Division” ong cih pen kituak gige hi. Tu dong mah i Zogam pen na khempeuh ah tuam vilvel in om hi cileng kikhial lo kha ding hi.\nBanghang hiam cih leh Kawlgam mun tuamtuam te ah Gataam ne kua mah om lo hi. Midang te tawh i kibat lohna khatah, Ngeisok pak (Rhododendron) zong Kawlgam sung koi mahah om lo, ei Zogam bek ah om hi cin, kigen hi. Gataam pen ei Zogam ta dinga Pasian in ong piak hinteh cileng kikhial lo phial ding hi. Zogam ngallak ah Gaciim ci-in, Ga bekbek ciing leng nak gah mahmah hi. Kawlgam ah zong tuh leng a gui hoih mahmah na pi gah het lo mawk hi. Tua ahih manin hih Gataam pen limtak a, i ciin ding leh i khangnote in a nek theih nadingun limtakin han thawn huai sa ing.\nGataam ne te cidam thahat ahihna tangthu\nKum 1914 – 1918 sung Mangkangte le Germany te gal kido uh a Leitung Galpi khatna piang hi. Labour Corps kici Mangkang galkapte huh dingin Mangkang kumpi ten Kamhau Ukpipa Pu Hau Cin Khup kiangah a nget ciangin Tedim mi tangval sinsen tul khat pia hi. Tuate pen Piantit Pai Te cin kiciamteh hi. Tedim khua panin May 27, 1917 nin ding khia uh a, Piantit (France) gam va tung uh hi. 1918 , August kha sungin ong tung kik uh hi.\nHih Piantit paite Paris khuapi a tun khit uh ciangin, Mangkang ten leitung mi nam kim kihelna THATANG KIDEMNA kibuan nei sak hi. Tua kibuanna ah Tedim mi ten a khatna ngah hi. Tonzang khua pan a pai Pu Lian Za Kham in hih bang la khat na phuak hi.\n(a) Namcih tuibang a gawmna pan, zaithan gual leel aw e.\n(b) Tung Pasian le Pu von vang in gual ong siing zo om lo e.\nAh khiatna: Leitung mi nam cih thatang a, kidemna ong kinei sak hi. Pasian hehpihna le i pu i pa vang in kua man ong zo lo hi.\nKibuanna pen a gual zawh khit uh teh BAWHLUNG suih kidem sak leuleu uh hi. Cikmah hun a sui ngei lo, bawlung tualpi zong a nei lo, Tedim mi ten leitung mi khempeuh thalpaih leuleu uh hi. Pu Lian Za Kham in hih la na phuak hi.\n(a) Lawi bang than nuan, khang vaimang in, pheiphung in leel aw ci e.\n(b) Pheiphung a leel belbang sit nan, phualva bang tuang lei ung e.\nA khiatna: Kibuan ka zawh khit uh teh Kumpi ten bawhlung suihna tawh ong kidem sak leuleu uh hi. Tua lai ah zong kua man ong dem zo lo hi.\nKibuanna, bawhlung suihna ah Tedim te kuan man a zawhloh teh Paris khuapi pan a kipan France gam mi khempeuh in, hih bang a gual zo, tha-hat mite kuakua suan mite a hiam cih lamdang sa uh hi. Tua pen Pu Lian Za Kham in hih bang la na phuah leuleu hi.\n(a) Piantui a zal mi za tam ten, kua von tawi bel hiam ci e.\n(b) Hau von tawi cin, khau bang sut e, Pu von ngosai bang lang e.\nA khiatna: Piantit a om mi khempeuh in, kua tu kua ta hiam, hih zah a gual zo cin a kan uh teh, Kam Hau mite hi ci-in kigen a, ih pu Kam Hau min pen ong thang mahmah hi.\nHih Piantit paite tangthu i theih ciangin ngaihsut huai khatah banghangin leitung mi: mangvom, mangkang a kipan ei mi lo peuh in ei Zomi te nek Gataam thuk ne lo uh hi. Amau, an lim nono, sa nam kim, bawngnawi, cheese, butter cih bang zang nisuah sim a nete uh hi. Tedim pan a pai Zomi ten amau nekte mu kha lo, ciam kha lo, zang nisuah simin, Gathuk tawh kihuan VAIMIM CIIM, ci le zasan, zing an, sun an, nitak an in a neite uh hi. Tua ahih leh cidam, thahat mahmah leitung mi kua maa tan dem zolo ci leng, banghang ahi tam, cih ngaihsut huai hi. Hih pen GATAAM THUK sungah CIDAM NANG le THAHAT nang a pia DAT nam khat a om hang hi cileng kikhial lo ding hi. Tua thu a nuai-a bangin kikum ni.\nGATAAM pen thuk sak kei leng thahatna le cidamna pia lo hi. Tham lo be dangte bangin a hawng kheh khia in, huan in ne lehang kigui-in, kisi thei lai ding hi. A tua cih loh nadingin, a hawng pi kheh khit teh, belpi khat sungah, a min dipdep dong kihuan hi. Tuikuang laizang kivut khat sungah kisung, tui a dim nih, nisim in a tui khit khia, nipi kal khat bang a tawm penin diah ding.\nTua ahih kei leh lui luang khat ah, ga siat nang to kuak, ga minsa sung, nahpaa khuh, suang tawh a tung siin, nipi khat khit teh la khia, a hawng tool, tui siang tawh sop, phelpi khat ah sung, tui nih lo, a tawm pen ni thum khit teh tui nih, mei gei ah koih in limtak sin cip. A hunhunin a thuk nai hiam, cih ciam zel ding, a thuk teh vaimim, tang, kawlkai tong buhtang cih bang khat peuh tawh kihuan khawm thei hi.\nGataam i bilh ciangin, FERMENTATION kici dat kisuktuahna piang a, tua panin VITAMIN B-COMPLEX sung aa, a thupi cidam nang le thatang neih nading a kisam ANEURINE Le NIACIN piang khia hi. Hih thu pen a kimawk gen hi lo-in i Zogam a siavuan lian pen ahi masa Dr. R. Ni Khawi in Falam Zato pi a, a sep sungin, Tedim mite nek GATAAM thuk sungah bang DAT om hiam cih teltak a, thei nuam ahih manin, Yangon khuapi Research ah na puak hi. Result ong khak kik uh teh hih VITAMIN namnih om hi ci-in lai tawh Research Centre panin Falam T.M.O I zumah Dr. R. Ni Khawi minin lai tung hi.\nHih siavuan lian pa khut nuai-ah kum 1962 November 26 ni pan kipan C.A.S (Civil Assistant Surgeon) ka sem kha a, tua hun lai in, Falam pen District Headquarters hi a, Tedim le Khaka pan T.M.O (Township Medical Officer) te a hunhunin ko kiangah meeting ong pai zel uh hi. I Zogam ah annek tui dawn, cidam nang tawh kizui a zat theih ding thute zong kakikum uh hi. Tua lai-ah Dr. R. Ni Khawi in, Tedim te GATAAM THUK nek tawh kizomin lunglawp takin ong gen khia a, Rangoon Central Research a, a puakna thu zong ong lim gen thei mahmah hi.\nA man a genna-ah, “Tedim mite, nidang hun lai a, ka sang kahpihte a kipan, kei muhna-ah a tha uh hoih, gol, cidam uh hi. Phalam, Khaka le a dangte pen in Tedim ta bangin GATAAM thuk sak lo uh a, a hawng a tol khit uh teh, a keu in beem sungah koihin, pawi bawl khawng teh ULSUL tawh huanin, a hul in ne uh hi. Tua ahih manin, a tha uh gol lo, mel zong hoih lo ci-in Dr. R. Ni Khawi in gen hi.\nHih siavuanpi pa in, siavuan te bek hi lo, H.A (Health Assistant), Zato siama, le a dang cidamna lam a semte tungah meeting kaneih simun hih Tedim mite GATAAM thuk nek tawh kizomin, Zomi peuhmah in i zat nang nakpi-in hanthawn hi. Amau omna mun tek uah a hilh ciat dingun zong limtakin vaikhak lai hi.\nGa tui thuk pen nau nawi pia nupite bangin a nawi a gau kei leh limtakin tangcim tawh ahi zongin, buhcim tawh ahi zongin, huanin ne leh a nawi gau-in naungek in zong gai zo lo phial hi ci-in ong gen mi om ngei hi. Khualzin a tawl mahmah mi khat in zong GA TUI THUK le kawltu tui helin sial dawn leng i thahat pah lian cin ong gen mi om hi. Tu hunin khangno ten buhsih bek an-in ngaihsun kha uh hi. Buh sih sungah vitamin tawm cik khat bek om hi. Meh lim lopi tawh buhsih i nek sangin, vaimim le gatam thuk limtak ne leng, cidam thahat zaw ding hi hang.\nTu hun ciangin GATAAM ciin ding kua man awlmawh nawn lo-in sum ngah nading ngimna tawh beeng ciin ding bekbek kihanciam hi. Tua pen Pasian deihna tawh kilehbulh hi. Mai lam hunah GATAAM ciin ding nakpi-in kihanthawt ding thupi hi. Tu laitak linlianin Tedim khuapi sungah GATAAM bung khat in Ks. 3000/- (Kyats tul thum) man ta hi. Ga lei limtak zuan lehang sum muhna hoih ngel khat hi ding hi. A topna-ah, ihki vaikhaknop in Gataam Thuk ne, Ga lei zuanding cih thu hi. Hanciam ciat ni. Dr. Sian Za Kham, M.B., B.S., D.A., M.A. (Theo)\nPrevious: Dimno’ Nu laikhak – 10\nNext: Hello…. Lamka – 3 : I am a Zomi ~ Hau Za Cin\nGa mangpau aa bang a hia


url: =Tulaai Leitung Thuthang Tuamtuam Updates July 30, 2015 :: ZOMI DAILY\nposted on 30 July 2015 at 9:32 pm Lomkholna: Khawmpau, Myanmar, News, World, Zomi\nØ Kawlgam khauhun sia khawlnaai tuanlo a munkhat khat te ah Huihpi nung in munkhat khat te ah guahtamlua ahihman in mencim, tuikhang cihbang in omlaai hi. Zomi te tampi iteenna kawlpi khua ah nisim naisim phial in guahzu tatsatlo ahihman in tuikhang seemseem a Kawlpi Zato inn ciang atumto ciaiciai ta hi. Cihmawhna atuakpha deuh kawlteng St Mary sangpi ah keem in Biakna lampan ahizong kipawlna tuamtuam pan ahizong neek le dawn kipuak ngeingai hi. Tua kawmkaal ah Kawlpi khua zaang Kawl Ngapik ten thah nading a ageelhiam cihnop huai Bungrung- Yaja Chu khua a kibawl Tuibeempi khaang ahihman in thunei ten nai 2 halta in akiukhat pan tuikhahkhia ek uha, tua in Kawlpi khuasung tui tamsak tuam mahmah hi.Azenzen khah kei in kitam leh lak akiim a teengteng tui in avuk hikawikawi zel ci hi. Kawlpi Thuthang\nØ Kawlgam kiteelding naaita ahihman Mee tang kisam man maw, ahihkei leh kei kahoih hi ongteelkik un acinuam maw kithei samlo khat in President Thein Sein in Kawlgam sung thong tuamtuam pan thongkia 6,966 te July 30, 2015 ni in khahkhia hiau mawk hi. Hih 6,966 sungpan gamdang mi 210 kihel a mi 8 Khin Nyunt mite kihel hi. BBC\nØ March 2014 kum a mimal 239 tawh ahingman hiau Malaysia vanleeng MH370 Boeing 777 I athem hiding a upmawh meter 2 asau Vankhat peen India tuipi sungpan July 29 ni a Piantit palaai te muhkhiat peen Vanleeng 777 I athem ahihlam tel mahmah uha, ahizong in Malaysia Vanleeng hi maw hilo cih teltak kantel laaiding in July 30, 2015 ni in Piantit gam puakphot uhhi.BBC\nØ July 27,2015 ni a laaihilh na pan tuuk a asi a 11 na India President leh India gam taangthu sung ah “ Missile man” Thaupi Pu cih ciaptehna angah 2002-2007 sung India President aseem Mr APJ Abdul Kalam ateenna khua Rameshwaram khua ah July 30, 2015 ni in kivuibawl a, mipi tulsawmlom in azuih ban ah India Prime Minister Narendra Modi zong sigal in vading lenlan hi.BBC\nØ Vietnam, Japan, Philippine, Taiwan leh China te kituh kinkenna South China Sea tung ah July 28,2015 nipan kipan July 31 nidong Sen te in Gaaldo kisinna nasiatak nei uha, Tembawpi 100 vaal, Gaalvenleeng 50 leh Nuclear thautang pawlkhat tawh nasia tak in lum ngengngen bek uhhi. Gaalkaap peen tamsimsim ki ummawh a amalzah kithei lo hi.VOA\nPrevious: Kyaw Thu in “Ramon Magsaysay Award” ngah\nNext: Malaysia ah Nu leh Pa Pawi nopcitak kibawl\nMalaysia, Kepong vengsung ah BMW mawtaw khat meikangtum\nBreaking News: Kawlgam 2015 Kiteelna ah FPTP Mah Zat Dingin Khensat Ta\nKuala Lumpur ansai khatah zusa akileh zakzaklaitak Video kikhahkhia


url: =US galkap vanleng khat Mississippi ah kia in, mi 16 si :: ZOMI DAILY\nposted on 11 July 2017 at 10:33 pm Lomkholna: News, Sawltak, USA, World\nU.S. galkap te vanleng khat Mississippi ah kia in, mi 16 si cih Reuters pan kiza hi. Tua akia vanleng pen U.S. military transport plane kici a, Monday nitaklam in Mississippi sungah akia hi ci’n U.S Marine Corps te’nzong genkhia uhhi.\nMarine Corps te’n Statement ah agenkhiatna ah tua akia vanleng pen KC-130 Hercules transport aircraft ci a, North Carolina, Marine Corps Air Station Cherry Point panin alengkhia cihi.\nAlen khiatzawh asawtlo in Mississippi tungah alen laitak in Radar panin mangcip a, Air Traffic Control panin ki thuzakna omnawnlo cihi.\nTua vanleng pen Northern Mississippi’s LeFlore County sungah nitaklam 4pm hunpawl in akia nahi a, akiatna mun leh Jackson City pan 100 Miles khawng kigamla cihi.\nHih vanleng akiatna ahang pen kitheicianlo ahih manin, thunei te’n kanciansan uhhi. Vanleng kiatna ah asi Service Members tezong amin apuam ki pulak khianailo uhhi. A innkuanpih te ki zasak masading a, tuakhit ciangin mipi theihding in ki tangkokhia panding hi.\nVideo: Sixteen reported dead in military plane crash in Mississippi\nHih akia vanleng Aircraft pen U.S. military transport plane akicih mahbang in vanpuakna in akizangzaw ahihi. Vanleng khatpan in adangkhat ah sathau thunsakna air-to-air refueling, Air Cargo, Tactical Passenger Missions cihbang in akizang cihi.\nRelated: Galkap vanlengkia ii ameilam “Tail Section” ki mukhiata, misiluang zong 90 kimukhin\nU.S. Navy website te genkhiatna ah hih vanleng pen Crew Member mi 3 in ahawl cihi. Vanleng sungah galkap Ground Troops akigawm in mi 92 bang tuangthei ci a, vandawn pan alengkhia Paratroopers galkap te ahihleh mi 64 bang tuangthei cihi. Sawltak #zomidaily\nPrevious: Sengam ah nupi naupaai te numei pasal sitkhuan omlo, asitsak te kiman\nNext: Azi in nitak annekding pia haklua ahih manin thautawh kaplum\nDatsi kibuak in aki hallupsawm Rohingya khat thong kha 6 kiading in thukibawl\nDr. Hau Za Cin pianna zuapa Pu Pum Do Lian in hong nusia\nMalaysia, Johor aom Shopping Mall te ah July khapan Plastic leh Polystyrene kizang nawnloding\nAma’ Khut In Hong Len ~ Rev. Zam Khat Kham


url: =Ipad in Macpherson / Potong Pasir | iPhone | Gumtree Classifieds Singapore\n"ipad" in iPhone in Macpherson / Potong Pasir\nPerfect Condition Ipad Pro 12.9" 128gb Gold(Wifi set)\nIn brand new condition, comes with original charger. No box. Please whatsapp/sms 90688375 for a deal. Thanks\niPad 2017 32GB LTE + WIFI\nApple iPad 2017 32GB 4G LTE WIFIBought on May 2017.Seldom used. Only a very small and not so visible dent due to knock on the wall. See 2nd pic. Fully working condition, accessories such as charging adapter and cable unused. Non-negotiable\nComes with charger only, no box. Hence selling cheap. Please whatsapp/sms 90688375 for a deal. Thanks


url: =China in Japan te ado hun uh asawtna kum 6 in behlapto ~ TK Lian :: ZOMI DAILY\nposted on 14 January 2017 at 5:22 pm Lomkholna: News, Thangkhanlian, World\nJan. 14, 2017: Chinese Education Minister in Nilaini-in China gammi ten gam itna lungsim a neih theih semna dingun kum zalom 20 hun lai-in Japan leh Chinate’ kidona pen kum giat bek hilo-in kum 14 sung hi a, sangsia ten sangnaupangte kiangah kido sung pen kum 8 bek hilo-in kum 14 ci-in a hilhna dingun thupia a, a hun kum 6 in behlap to-in na hilh ding uh ahi hi ci-in zasak hi.\nChina gam-a laisimbu/sang laibu (textbooks)-te ah Japan ten China gam a sim taktak uh “Japan’s full-scale invasion” kici pen Marco Polo Bridge Incident a kici Marco Polo lei-a thupiang hangin China ten Japante a dalna ding uh leh a not kikna dingun July 7, 1937 in “Chinese People’s War of Resistance Against Japanese Aggression” kici panin hong kipan hi ci-in kiciamteh in tuang hi.\nAhih hangin Education Minister thupiakna tawh thuzuih ding thak “new guidelines” kici kibawl a, tua ah schools leh universities tenga laisimbu (curriculum materials) khempeuh ah Japan galkap ten China leilu-nisuahna lam-a om Manchuria khuapi September 18, 1931 in a lak manun Mukden Incident kici thu piang a, tua a kipanin China-Japan kido ta hi ci-in laih dingin thu kipia hi.\nJapan ten tua ma-in mun pawl khat China gamah a lakna uh leh a uk khumna (regional occupation) leh tua khit nungin hong uk khumna hangun kiphinnate kibang veve a, hih thu pen gam itna lungsim a pian’na ding leh gam itna sinsakna om ding deihna hi ci-in Education Minister in ci hi. China in 2015 in Galpi Khatna ah Japante guallelhna phawkna dingin Beijing khuapi ah galkap ten galkap laamna spectacular military parade kici nasia takin lahna na nei uh a, state media ten Galpi Khatna hun lai-in China in a kipawlpih gamdangte (other allies) leh US ten Japan khuapi nih – Hiroshima leh Nagasaki ah atom bomb a khiatna thu gen in nei beek lo uh hi.\nEducation Minister in Kidopi Khatna ah China in a kihtakhuai galte kihta lo a, kidona ah Chinese Communist Party-te makaihna leh hanciamna lai simbu ah tausang bangin a tuan’ ding kisam hi ci hi. Foreign Ministry spokesperson Lu Kang in presste kiangah hih bangin lai simbu a kilaih manin khangthak ten hun beisa tuanthu leh tangthu thei tel ding uh a, kilaihna piansakna ding huatna lungsim paai in huatna tawh kalsuan ding ka cihna hilo hi ci hi.\nSource : AFP/ Thang Khan Lian\nPrevious: Dahna Pulakna: Mangpha Tg. Cin Suan Tuang @ Tuangpu 36 (ThangUm beh)\nNext: US in Pakistan te Shaheen-III Missiles alung himawhpihna khangsemsem ~ TK Lian\nChin State khuapi Hakha khuasung aom inn 2 meikang, mi 3 si\nPilna maw hauhna, koi kisam masazaw hiam? ~ Dr. Dal Lian


url: =Pasian tawh gamdai ah ~ Dr. Ngul Khan Pau :: ZOMI DAILY\nposted on 17 June 2015 at 10:54 am Lomkholna: Article, Biakna, Ngulkhanpau\n3. Pasian i biakna hi: Pasian i biak ciangin kammal leh a ging ahi zongin kisam tuanlo hi. Biakna taktak pen i lungsim tawh kisaizaw hi. Kamsang Habakkuk in, “Topa, A’ biakinn siangtho sungah om hi; leitung mi khempeuh Ama mai-ah dai dide-in om ta uh hen,” (2:20) ci hi. Kamsang Zefaniah in, “Topa Pasian’ mai-ah gamdai takin om un! Topa’ ni hong naita hi,” (1:7) cih leh Zekhariah in, “Mi khempeuh aw, Topa’ mai-ah gamdai-in om un,” (2:13) ci-in na hansuah hi. Gamdai a om ding hilhna bek hiloin Pasian maiah gamdai a i om ciangin Amah i biakna ahi hi. Mikimin Pasian kiangah i deih leh nget i pulak hi. Ahi zongin Ama hong dawnna aw kingai man nawnlo hi. Thugen minthang George Whitefield in ni khat Pasian maiah gamdai biakna hi bangin na ciamteh hi. “Pasian itna, hehpihna in ka lungsim hong dim lua ahih manin lungdamna, a siangtho lungnopna tawh ka kidim hi. Gamdai takin Amah biakpiakna ka neih ciangin ka hai dimlet lua ahih manin kam tawh kigen thei bang hilo hi,” ci hi. Kam tawh kigen thei lo biakna leh lungdamna na nei ngei hiam?\n4. Pasian tungah upna i pulak hi: Kampau tawh hi loin, gamdai takin Pasian maiah na om hithiat ciangin na upna leh muanna a pulak nahi hi. Kumpi David in Late 62 sungah tua bang upna nihvei pulak hi. “Dai dide-in Pasian bek ka ngak a, Ama hong hotkhiat ding muangin ka om hi. Kei hong huhpa leh hong honpa Amah bek hi a, ka guallel ngei kei ding hi (62:1-2). Aneu 5-6 sungah, “Amah bek ka muan’ ahih manin daitakin Pasian bek ka ngak hi. Kei hong hupa leh hong honpa amah bek mah hi a, ka guallel ngei kei ding hi,” ci hi. Pasian maiah daaitakin omna leh muanna i thahatna ding hi cih kamsangpa Isaiah in hih bangin gen hi, “Bang hang hiam cih leh Israel-te’ Siangtho Pa, Topa Pasian in, “Kihei kikna leh khawlna bek tawh note in suahtakna na ngah ding uh hi. Daitakin omna leh muan’na pen nomau’ thahatna hi ding hi,” (30:15) a ci hi. Pasian in, “Om hithiat un la, Pasian ka hihna thei un,” (Late 46:10) ci hi. Pasian maiah om hithiat na kisin ngei hiam? Amah na up manin midangte phevelvul leh zong daai hithiatin na om thei hiam?\nNa nuntakna gim leh tawlin na om leh hong thadimsakkik ding Topa kiangah pai in. Nuntak thadimkikna na ngah ding hi. Kamsangpa Elijah zong Baal siampite mi za li val Carmel mualtungah a thah zawh ciangin kumpinu Jezebel lau-in na tai hi. Tua hun laitak a lungkia lua mahmah hi ding hi ven, “Phazo phazo hi; tu-in Topa aw, ka nuntakna hong la ta in; bang hang hiam cih leh ka pate sangin kei ka hoihzaw kei hi,” (I Kum. 19:4) a ci hi. Pumpi a gim luat ciangin lungkiatna leh uplahna tawh kinaih mahmah hi. Ahi zongin Topa Pasian in a lungkia kamsangpa thungetna ‘thadimkiksakna’ tawh na dawng hi. I Lai Siangtho in aneu 5-8 dongah hih bangin na ciamteh hi, “. Tua ciangin poding kung khat nuai-ah amah lumsukin a ihmu hi. Tua laitakin vantung mi khat in amah lawngin ama kiangah, “Tho in la an ne in,” a ci hi. Amah khuadak a, ama lutang gei suang sa tungah a ki-em moh khat leh tui hai khat na om hi. Amah in tuate ne-in dawnin lumkik hi. Tua ciangin Topa’ vantung mi a nihveina hong paikikin amah lawng a, “Tho in la an ne in; tua hi kei leh nang-a’ dingin khualzinna haksa lua ding hi,” a ci hi. Tua ciangin amah tho a, an ne-in tui dawn a, tua an thahatna tawh Pasian’ mual Horeb ciangdong sun sawmli leh zan sawmli sung a pai hi,” ci hi. A thakiam kamsangpa Topa Pasian in ihmusak, annesak, ihmu kiksak, anne kiksak tua bangin thadimkiksak ahih manin ni sawm li leh zan sawm li sung khawl loin paizo hi.\n1982 June kha in Union Biblical Seminary, Yavatmal, Maharastra, India ah Bachelor of Divinity sin dingin ka pai hi. Ahi zongin registrar Dr. Brian Wintle in, “Ko office panin sapna ngah lopi-in hong pai na hih manin admission hong kipia thei lo ding hi. Lungkimtakin ciah kik inla, kum kik ciangin hong pai in,” hong ci hi. Lawmte’n admission hong zo uh a, class hong pan uh hi. Kei ka hih leh Student Center a cihna uhah ka giak hi. Thungetna sun leh zanin kizom ziahziah in ka nei hi. Ka thungetna-ah, “Topa admission hong ngahsak in. Ciah kik ding hi leng, ka nasepna leh Pawlpite panin na mite’n mangpha hong khak khin zo uh a, ka ciah kik ding haksa kasa hi,” ka ci hi. Nipi kal nih sung tua bangin thungetna ka neih hangin Pasian tungah nang deihna bangbang hi hen ci ngamlo ka hih manin ka gim mahmah hi. I vai Pasian khut sungah i ap ngamloh ciangin a buk a bakin en pua i hih manin kigim mahmah hi.\nSun khat thungen a ka om lai-in ka thungetzia hong kikheksak Lai Siangtho Jeremiah 30:18 “Topa in kong cih in-ah, En un keimah in Jacob suante’ bukna ka lamkik ding a, a tenna uh ka hehpih ding hi. Khuapi zong a omnasa mualtung mahah kilamkik ding a; kumpipa’ inn zong a omnasa mahah omkik ding hi,” cih ka sim ciangin, “Topa admission ka muh leh muhloh ding nang thu hi hen. Hih laiah na thusin dingin kong pai a, ciah kik in nong cih leh tuni mahmah in zong ka ciah ding hi,” ka cih leh ka van puak khempeuh a tuk mang bang hi. Tua nitak lamin Dr. Wintle in hong sam a, “Ciah nai lo na hiam? Bang hangin tudong om lai na hiam?” hong ci hi. “Admission nong piak theih kei ding leh a ciah dingin ka kithawi khin zo hi. Tuni dong hih sanginnah ka om zong ka lungkim mahmah khinzo hi,” ka cih leh nuikawmin, “Admission hong bawl ta in,” hong ci mawk hi. Kei deihna khempeuh a tuisuak madong Pasian in a lampi hong honsak lo hi. Tua a tuisuakna dingin gamdai thungetna thupi mahmah hi.\n7. Lei leh kam kepzawhna ding hi: Mihing in kep haksa i sak mahmah i lei ahi hi. Ama lei leh kam kem zote mi picing a ciamteh ahi hi. “Mi khatpeuh in Khristian ka hi ci napi-in kampau a kidopzawh kei leh amahmah a kikhemtawm hi lel a, ama biakna neih a mawkna ahi hi,” ci-in James 1:26 sungah kigelh hi. Kampau in sihna leh hinna kikalah thunei thei ahihzia Paunak 18:21 sungin hih bangin gen hi, “Kampauna in sihna ahi a, hinna ahi zongin piangsak thei a, i kampauna banga a piangte san’loh phamawh hi.” Zomite buaina tampite i lei leh kam kikepzawhloh man ahi hi. Sawltak James in lei thu hih bangin na gen hi:\n1. Ukna nei hi: (3:2-5) “sakol kamkaih” bang, “tembaw heina neu” tawh kiteh thei hi. Na pumpi bangzah in a lian zongin na lei in hei zo mahmah hi.\n2. Siasakthei vangliatna nei hi: (3:5-8) “Mei-ek neucik tawh kibang” leh “gu-khal” tawh zong kibang hi. Mei tawh gam lianpipi kihal tum zo hi. A kipatna neu mahmah lel hi. Tua mah bangin gu tawh mihing leh ganhing lianpipi kithat zo hi. I lei zong tua bangin vangliatna nei hi.\n3. Thupha ading vangliatna nei hi: (3:9-12) “Thupha leh thusia” genna in kizang thei hi. Pasian maia hun zang mite’n thupha genna in zang uh hi. “Tui lim leh tuisia” tawh zong kigenteh hi. Pasian tungah ki-ap mite’n tui lim phulna bangin a lei leh kam zang uh hi.\nTua mah bangin Francis of Assisi in mualtunga bu nei vasa bangin hun tuam vilvel Pasian tawh a zat khopna hangin na lianpi sem khia hi. Methodist Pawlpi phutkhiapa John Wesley in ni khat a nai 24 sung panin nai giat sung Pasian tawh hun zang khawm hi. Missionary David Brainerd zong sakol tung tuangin mite’n Pasian a muhna dingin\ngamlakah thungetna nei tawntung ahih manin a nuntakna tomcik sungin America gam adingin kha khanlawhna ding na lianpi sem hi. Andrew Bonar in a thungetna tokhom hehpihna tutphah limzat lua ahih manin midangte’n amah a muh ciangun lungnopna neihlawh zen uh hi. John Fletcher leh John Hyde in zan khua thungetna zang tawntung uh hi. Tua hangin amau paina peuhpeuhah kha khanlawhna tung ziahziah hi. India gam Punjab state sungah tuni dongin khanlawhna bei theilo a omna hang a kingaihsut ciangin a beisa kum za khat val lai a John Hyde in ni bangzah hiam anntang thungetna a neih man hi dingin kituat hi. Kawlgam adingin Adoniram Judson in bang zahta in thungetna leh Pasian buanna na nei hiam cih kigen theilo hi. William Carey in India gamah missionary lawhcing penpen a kigen theihna Pasian tawh gamdai a hun a zat khop man hi.\nPrevious: Nungkik ding maw Mainawt ding? ~ Hau Za Cin\nNext: Tha thak la zel in


url: =Tulaai Leitung Thuthang Tuamtuam te Updates (Sep 04) :: ZOMI DAILY\nposted on 5 September 2017 at 7:23 am Lomkholna: Khawmpau, News, World\nNorth Korea te in September 3,2017 ni a (6) veins Nuclear thautang alotsin hang in South Korea ten song hi bang in North Korea te Nuclear phualpi tang kasukhamding uhhi cih lahna in thautpi lawtna September 4,2017 nasiatak in nei uhhi. UN Security Council in song thukin kikupna tuni in bawl uha, US Ambassador Nikki in Kim Jong Un in gaalkidoding khutdawhngen te bang in angenngeungau hi ci in genkhia hi.BBC NEWS\nKawlgam Rakhaing statue sung a Khamul let Biangmul neih te ngongtatna hang in Kawlgaalkaap ten zong ngalhon hawlbang in nasuzek ahihman in mitam simsim sita ban ah Kawlgam pualam ah cimawh in ataaikeek tamsimsim ta ahihman in Mediterranean tuipi tung a gaaltaaite huh Tembaw pi te Bangali Muslim cimawhte honkhia ding I September 4,2017 ni in Asia gamlam zuan in ongpaita hi. Turkey tenzong UN hic Kala te vaai hoihtak vaai ahawmkei leh Ka Gaalkaapte uh leh Gaalvanleeng te Kawlgam luutding hita ci in genkhia uhhi.BBC NEWS\nBelgium gam Belgian gaalkaap te Helicopter tungpan September 4,2017 ni lengkhia ziahziah in gaaldo kisinna aneihlaaitak un kongkhak nakihongkha ahihman in Vanleeng bawlpa zongkiasukha hi. Palik ten aluangzongpah una September 4,2017 ni in mukhia uhhh,BBC NEWS\nRelated: Vanleng sungah aomkhawm numei pen ta 3 neikhin khat hi a, pasal penzong alawmnu naupaai laitak\nBritain Prince William a zi Kate te in ata thumna ding neitading hi ci in Kate zatolupna Kensington Palace te in September 4,2017 ni in taangkokhia uhhi. Kate ici nuammeello in avakilah leh nagaaidan cihi. Prince William te Nupa in ta-2 neikhinzo uha Prince George kum-4 leh Princes Charlotte kum-2 te ahi uhh. BBC N EWS\nPrevious: Malaysia palik zalianpen asem thakding IGP Fuzi Harun kiteelkhia\nNext: Malaysia, Kota Damansara Cafe’ khatah datsithawl meikuangsa in kilot, mikhat liam


url: =I khangno lai-in ki gingkholni ~ GS Pau :: ZOMI DAILY\nposted on 15 November 2017 at 10:05 am UTC+9:30 Lomkholna: Article, GSPau\nLeitung ah kumpi minthang, mipil, milian, mihau tampite in leitung khangkhat ading kigin’kholhna nei ciat uh hi. Ahi zongin a kha adingin kigin’kholhna nei kha lo thei mawk uh hi. Italian politician Cesare Borgia (1475-1507) in a sih ding ciangin, “Na khempeuh kigingkhol mah hi veng, sihna tawh kituak dingin kigingkhol kha het kei mawk ing.” ci kawm sa-in si hi.\nGalpi nihna ma deuhin Germany kumpipa Adolf Hitler (1889-1945), Piantit gam-a Napoleon Bonaparte (1759-1821) ii han ah va hawh hi. A lukhu suahkhia-in, a awm tungah koih a, kunin zahtakna pia hi. Tua khit ciangin a gei-a ding Himmler (1900-1945) kiangah, “Nang zong kei’ adingin hih dan-a hoih han hong bawlsak in.” ci-in vaikhak hi. A han ding lunghimawh napi, a kha’ ading lunghimawh kha lo hi.\nTopa Jesu in, “Mikhat in leitung khempeuh a ngah hangin a kha mangthang leh bang phattuamna ngah ding hiam.” ci hi (Mk.8:36). Pasian zong manlo liangin sum bekbek a zong niloh mihaupa kiangah Pasian in, “Mihaipa aw, tu nitakin na kha a kila ding hi. Na kholsa nate kua in luah ding hiam?” ci hiau hi (Lk.12:20).\nPaunak ah “Oldmen go to death, death comes to youngmen” (Khanghamte in sihna kiang zuan uh a, sihna in khangmoite kiang zuan hi) cih a om bangin i khangno laitakin zong kisi thei veve, cih phawk ciat ni.\nBenjamin Franklin (1706-1790) in, “Work as if you were to live 100 years, pray as if you were to die tomorrow” (Kum 100 nungta den bangin na seem in la, zing ciang a si ding bangin thungen in) ci hi. Tua ahih manin i khangno lai mahin i kha dingin a kigingkholsa, a piangthak sitset sa-in om ni.\nPasian in eite tuah bangbang a seem, muh bangbang a ne dingin hong deihlo a, mikim’ adingin geelna hoih hong neihsak kimciat hi (Jer.29:11).\nLai Siangtho in, “Pilna deih in, milianin hong bawl ding hi.” ci hi (Pau. 4:8). Pasian leh pilna lo tawh kikhuasuak zolo hi. Tua ahih manin i neu tung mah pan pilna deihin, pilna tawh nuntak zawh sawm ni. I khangno lai, i khuak hat lai mahin pilna sin ni. Pilna i sinna ah hih pen ka khan’tawn ka nuntak nading hi, cihna tawh sin ni. Khutsiam khatpeuh i sin leh zong hih pen ka nuntak nading hi, cihna tawh hanciam tak mahin sin pah ni.\nGalpi nihna ma-in Falam ah sang a kah mi masate in lai deih thei mahmah uh hi. Tua lai-in Tedim leh Falam kikal ah motor lampi om nailo ahih manin khe mah tawh amau’ anguai ding ciat pua kawm sa-in sang na kah uh hi. Deihna takpi tawh pilna sin uh ahih manin gam makai leh milian vive na suak khin phial uh hi.\nKahla 3:27 ah “Na khangno lai-in thuakzawh hat ding kisin le teh hoihpen hi.” ci hi. Mikaang paunak ah “There is no rose without thorn” (Ling in hong sut lohin lingpaak kilo theilo) cih om hi. Biakna thu ah zong “There is no crown without cross” (Singlamteh thuaklo pi-in kumpi lukhu kikhu theilo) cih om hi. Pilna, hauhna, lawhcin’na leh gualzawhna cihte pen olno tak leh baihno takin kingah ngeilo hi.\nMailam nuntak nading kigin’kholhna hoihpen in biakna sungah khan’khiatna ahi hi. Biakna sungah a khangkhia mite Topa in a mailam ding uh a hoihpen na geelsak den hi.\nPasian in mikim tungah nuntak nading lampi a tuam ciat hong koihsak a, khat leh khat kibang kim khollo hi. Tua ahih manin Pasian in ei’ adingin hong sehsak nasep in bang hiam, cih Topa mah dong ni.\nPasian in mihingte pen suan leh khak nei-in, ei’ tungtawnin khang kizom dingin hong pian’sak ahi hi. Khang a kizop theih nadingin numei in pasal neih kul a, pasal in zong zi neih kul hi. Tua ahih manin i neu tung pan mahin zi leh pasal a nei ding mahin kiging khol pah ni.\nPasalte in i neu tung p[an mahin i zi ding khuadak kholh ding leh hawi kholh ding hoih hi. A hun ciangin zon’tawm biangbuang pen deih banglo thei hi.\nUS mipilpa Benjamin Franklin (1706-1790) in, “Zi leh pasal ding na zon’ ciangin na mit tawh zong ken la, na bil tawh zong zaw in.” ci-in gen hi. Hih pen a meelhoihna khat bek en lo ding, ama’ pian’zia mite’n koici gen uh, phat maw, gensia uh, cih zong ngai zek ding, a cihnopna hi.\nTangvalte in lawm i ngaih ciangin khat mah ngai pah cinten a, mai-a tuah peuh ban ngaihloh ding hoih hi. I ngaih pen mah teen’pih takpi ding hoih hi. Lawm ban ngaihte amau’ pumpi leh a tate in thuak thei uh hi.\nNungakte in pasal ding i teel uh ciangin hauhna khat bek et huailo hi. Nupi khat in, “Pasal hau ka teen’pih leh lungkhamna hau pah ing.” ci-in gen hi. Min leh vaang, mindawk (popular) khawng zong et huailo hi. Min kidawk pian, a meelhoih, lasiam, kimawlsiam, tumging siam, cihte sungah mi citak ding haksa, kici hi.\nRev.Dr. JM Paupute nupa in, “Ka tapate a suah cil pan mahin a zi ding uh thu ka ngetsak pah uh hi.” ci-in gen uh hi. Tua hi a, i neu tung mah panin “Topa aw, zihoih, pasal hoih hong pia in.” ci-in thu ngen pah ni. GS Pau\nPrevious: Muvanlai thu (Symbol of America: Bald Eagle)\nNext: Kuala Lumpur, Jalan Alor sungah Operasi lutin mi 440 kiman


url: =ZAC Easter Sunday (4-12-2020) – Zomi Agape Church Inc\nZomi Agape Church Inc > Zomi Agape Church Blog > Hunzatna > ZAC Easter Sunday (4-12-2020)\nApril 13, 2020 by Mary Man Hunzatna\nThulu (title) : “Thawhkik Vangliatna”\nLaiSiangtho Mun : Korin 15:3-4 ~ Kei tungah a hong kihilh a thupi pen note tungah ka hong gensawn a, tua in: Lai Siangtho sungah a kigelh mah bangin eite’ mawhna tang dingin Khrih hong si-in kivui a, Lai Siangtho sungah a kigelh mah bangin a ni thum ni-in Pasian in hingkiksak hi. (TDB)\nTopa Jesuh hong thawh kik teh bang Vangliatna, bang Thupi piang a hihiam?\nSUNDAY NI VANGLIATNA\nTopa Jesuh Sunday ni in hong thokik hi.\nNungzuite in thawhkikni ahi Sunday ni in kikhop biakpiakna bawl kipat pen, tuni dong ki zang suak. ~ Topa Jesuh thawhkik ni a biakpiak na kibawl. ~ 1 Korin 16:1-2 ~ Tu-in Judea gam a om Pasian mite huh nading sum kaihkhop nading thu tawh kisai-in: Galatia gam a pawlpite in a hih ding zia uh ka gen bangin note in zong na hih un. Kei ka hong pai ciangin sumpi kaihkhop tawm a om loh nadingin na ngahna uh tawh kizui-in Nipi simin na tuamkoih unla, na na khol un. (TDB)\nTopa Jesuh sihna zo in hong thawhkhit ni 50 khitteh Vantungpan KhaSiangtho huihpi nungbang innah leitungah hong ki buasuk, Tua ni pen Sunday ni mah hi in, pawlpi tampi tak hong piangpah in, mihing 3000 bang piangthak pah hi. Tua tungtawn in Sunday ni in Pasian vangliatna nasia tak a hong tung cih ki thei hi.\nSunday ni biakpiakna anei/azang mite in, ani dangdang a anei te saang, KhaSiangtho sathau nilh na ngah phadiak hi.\nI muhtheih ding, Leitungah Sunday ni biakpiakna a zang tampi te sungpan innah aminthang pha deuh pawl khat :\nMartin Luther – hong pianthak khitciang ama upna a hi Catholic pen man sa nawn lo ahih manin ~ Catholic te Upna leh LaiSiangtho a kituak lohna Nam 95 (Theses 95)~ cih thulu tawh laibu khat hong gelh khia hi.\nJohn Wycliffe – te unau in Hehpihna haang bek tawh gupkhiatna/tawngtung nuntakna kingah theih cih in leitungbup ah hong tangko khia hi.\nRev. Dr. Hau Gin Kham\nRev. Kam Hau\nRev. Dam Suan Mung\nRev. Do Sian Mung\nSabbath tang te a pilna uh sangtheih mahmah ahih haang, Pasian nasem ci a leitungbup cih loh, ei kawlgam sung bek azong a minthang om lo ~ Bang hang hiam cih leh, Pasian sathau nilhna ngah lo.\nDem zawh loh ding lasa siam, pilna nei, hauhna nei Sabbath mitam pi tak om mah taleh, Pasian sathaunilh angah om lo ahih manin, amaute sungah khantohna cih omlo, kimu lo.\nSABBATH TAWH KISAI\nSabbath tangte bulphuh LaiSiangtho : Piancil 2:1-3 ~ Tua ahih ciangin vantung, leitung, le a sunga omte khempeuh kiman khin hi. Ni sagih ma-in Pasian in a nasepte zo khinta a, ama hihsa nasep khempeuh panin ni sagih ni-in a tawlnga hi. Tua ahih ciangin Pasian in ni sagih ni thupha pia-in siangthosak hi. Bang hang hiam cih leh piansak nasepna ama nasep khempeuh panin tua ni-in Pasian a tawlnga hi.\nPasian in a nasepte zo khin ahih man in tawlnga hi. (LaiSiantho sungah, “Kei zong tawlnga ka hihman in, no zong tawlnga un.” cih thupiak na om lo)\nNoah te khangsung ah zong Sabbath ni kitang cih thu om lo.\nAdam khang ah zong Sabbath ni a tang cih mi om lo.\nAbraham khang ahi kum tul kiim sungah zong Sabbath ni tang omlo.\nSabbath tan bang hunteh hong kipan hiam?\nMoses hun in, Sinai mualtungpan , Thukham 10 hong kipiakna sungpan hong kipan ahihi.\nBang hang ki tang? Thuhilhkikna 5:15 ~ Egypt-ah nasem na hihna uh le tua lai panin Topa na Pasian un a vangliatna khut le a thahatna tawh hong paikhiatpihna na phawk ding uh hi. Tua ahih ciangin Sabbath ni na tan’ ding uh Topa note’ Pasian in thu hong pia hi.\nAdam, Noah,Abraham cih te in banghang Sabbath tang lo hiam cih leh, amau Egypt ah sal a tangkha lo.\nMoses khang hun ciang Pasian in, Vangliatna tawh hong sal tanna pan in hong hotkhiatna na phawk na un, Sabbath na tang un cih hong vaikhak.\nTopa Jesuh in, singlamteh tungah hong sih khitteh Sabbath tan luang innah, Moses hun lai innah sal pan kong hotkhiatna na phawkna ding un Sabbath tang un; tua mah bang in no zong Satan sila inn a na om na pan Jesuh in hong honkhia ahih manin na phawkna ding un nekkhop na bawl un hong ci hi. ~ Nekkhop (communion) Satan sila i hih laitak in , Topa Jesuh in hong hotkhiatna i phawk na ding a i nek ahihi.\nSabbath tan kulnawn lo :\nKahla 2:6 ~ Amah in biakna Biakinnpi\na zan gawpsak hi. Amah in biakna ni siangtho nite le Sabbath nite a beisak hi. Kumpite le siampite in a nasia ama hehna a thuakkhawm uh hi.\nKolose 2:16 ~ Tua ahih manin annek tuidawn, biakna pawite, Khadet pawi, le Sabbath ni tawh kisai-in kuamah in ngeina zuih ding bawl kei un.\nSabbath tang kei leng gupna ngah lo ding cih a lunghihmawh te :\nGalati 4:10-11 ~ Note in nite, khate, hunte, kumte a kipan pawi tuamtuamte limtakin tan ding na hah ngaihsut mahmah uh hi. Tua ahih manin note a dingin ka nasepna khempeuh a mawkna a suahkhak ding ka hong lunghihmawhsak mahmah hi. ~Paul in Sabbath tang lai mite ading in lunghihmawh ~\nPaul in Sabbath tang maw tanglo?\n1 Korin 9:19-21 ~ Kei pen kuama khutnuai mi hi loin a suakta mi hinapi-in, mi a tam theithei ka ngahzawh nadingin mi khempeuh’ khutnuai mi-in ka kibawl hi. Jew mite lakah na ka sep ciangin amaute ka ngahzawh nadingin Jew mite khat mah bangin ka gamta a, Moses Thukham ka zuih ding a kisap loh hangin a zuite ka ngahzawh nadingin amaute lakah na ka sep ciangin amaute mah bangin ka gamta hi. Tua mah bangin Jew mite’ Thukham in a huam loh Gentail mite lakah na ka sep ciangin amaute ka ngahzawh nadingin Gentail mite bangmahin ka gamta hi. Hih bangin ka gen ciangin Pasian’ thukham a zui lo, cihna hi loin Khrih’ thukham zui-in a gamta ka hi hi.\nPaul in Sabbath tang lo; tangin cih zong gen lo.\nRom 10:4 ~ Khazih in thukham bei sak hi.\nTopa Jesuh in zong Sabbath tang lo :\nMatthai 12:5 ~ Tua ahih kei leh zong siampite in Sabbath sim mahin biakinn sungah Sabbath thukham khial napi-in mawhsakna a ngah tuan lohna thu uh, Moses Thukham sungah sim ngei lo na hi uh hiam?\nMatthai 12:9-14 ~ Topa Jesuh in Sabbath ni in, khutlangkhat a zaw mipa dam na a piakna tungtawh in Farisai mite in Jesuh Sabbath ni tang lo in, midam sak hi ci in athah theih na ding lampi zong.\nLaiSiangtho sungah Topa Jesuh in Sabbath na tangun cih kammal om lo; anungzui te in zong acihna om lo.\nPaul in Sabbath ni athupi sak mahmah te tungah a gen :\nRom 14:5-6 ~ Mi pawlkhatte in ni khatpeuh adang sangin thupi zaw hi, ci-in ngaihsun uh a, pawlkhatte in ni khempeuh kibangkim hi, ci-in ngaihsun uh hi. Tua ahih manin a kuamah peuh in amau’ hoihsakna thu ciantakin thei ta uh hen. Ni khatpeuh thupi diak hi, ci-in a tang mite in Topa a pahtawina-in a tang ahi uh hi. An khempeuh a ne mi in zong Pasian’ tungah lungdamna ko-in ne uh ahih manin Topa a pahtawina mahin a ne uh ahi hi. Nek dingin kilawm lo hi, ci-in a ne lo mite in zong Pasian tungah lungdamna mah ko ahih manin Topa a pahtawina mahin a ne lo uh ahi hi.\nMi pawlkhat in, Sunday ni saang in Sabbath ni thupi sak zaw uh hi; Mi pawlkhat in ni khempeuh a kibang in ngaihsun uh hi; Pasian in a kibang in saang hi.\n“Ni abia te in ni thupi sak aa, Jesuh abia te in Jesuh a thupi sak hi” – Rev. Dr. Nae Thang\nSunday tang mite in Jesuh thupi sak.\nSabbath tang te in Ni thupi sak.\n~ Puan-ak (button) khat kilh khial leng adang teng a lem theih nawn lo bang mah in, LaiSiangtho zong lakhial/ telkhial/ sangkhial leng avek pi in lem thei nawn lo hi.\nTEL DING/THEIH DING BULPI:\nThawhkikna Vangliatna in bang teng hong hamphat lawh sak hiam?\nSunday ni Topa Jesuh hong tho.\nSunday ni in, nungzui te in biakpiak na hong kipat pen tu dong ki zom suak.\nSunday ni in KhaSiangtho hong ki bua suk.\nSunday ni biakpiakna azang (95/100) te sung pan bek a Pasian sathau nilh mi hong piang. Pasian nasem tampi hong piang in, khamangthang tampi kiman.\n– Rev. Dr. Thang Za Kap (ZAC Mission Pastor)\nRev. Dr. Thang Za Kap


url: =Malaysia, Kajang vengsung ah India gammi 2 kithatlum :: ZOMI DAILY\nposted on 3 December 2017 at 8:16 pm UTC+9:30 Lomkholna: Malaysia, News, Sawltak, World\nMalaysia, Kajang vengsung ah India gammi pasal 2 asisa in kimu cih NST pan kiza hi. Kajang, Seri Kembangan, Taman Balakong Jaya sung aom Industrial Area sungah Saturday (Dec 02) nitaklam in akimukhia ahihi.\nKhuasungvak Passerby khatin amukhiat masak hi a, tua India gammi nihte pen anih un sikhin cihi. Temta tawh akidawt, akisatgawp in asi hiding kici hi.\nBuilding lutna Entrace geikhat ah Saturday nitaklam 7:45pm hunpawl in khuasungvak anawkkha Passerby khatin amuhkhiat hi a, amuhphet in patau mahmah a, Police te zasakpah hi.\nTua Indian Nationals tepen kum 20 gualpawl hi uh a, tua Area sungteng ah nasem in aom uh hiding kici hi. Police te’n athu hoihtak in akansan laitak uh kici a, asihdan, temtawh akidawtdan aki etciangin hihpen akithatngiat Murder Case hiding kici hi.\nHihvai tawh kisai in Palik thunei khat ahi District police chief Assistant Commissioner Ahmad Dzaffir Mohd Yussof in agenna ah hih India gammi nihte pen aluanghawm gei ah si tampi luangkhia in, asisa in akimu ahihi. Aluanghawm geinai ah sumbawm leh sumpawlkhat zong kimu ahih manin, hihpen sumdeihman in damiah akitaih, Robbery Case hiloding hi ci’n genkhia hi.\nMore: Kum 19 aphakhin numeikhat innkuanpih te’n alawmngaih tawh awilo in thatlum\nAluanghawm te anih in Serdang Hospital ah Postmortem bawlding in kipuaksak hi. Police te’n aluanghawm geinaiteng azon kawikawi hangin aki thahlupna, temta akizang, hiam akizang bangmah muhkhiat neinailo uhhi. Hihvai pen “Section 302 of the Penal Code for murder” tawh thu kibawl in, mithat te kizonsan cih kiza hi. Sawltak #zomidaily\nPrevious: Kuala Lumpur, Jalan Ipoh aom mawtaw sungah gulkhat kivial venvan\nNext: Kum 4 sung aki khakcip Melaka khuasung Monorail Service kipan kikding


url: =Laithiangtho Dokna (Micah 7) ~ Thu Tatuam (Siyin News)\nLaithiangtho Dokna (Micah 7)\nThursday, September 10, 2015 Laithiangtho Dokna No comments\n1. Sapit theampo le theinga lim theampo ki___ zo hi.\na. kilo tum\nb. zuak siat\nc. netum siat\n2. Misim in tual thalup thei natu bang ngak ziam?\n3. Amate siatna vawt tu___ siat uh hi.\n4. Uliante le thukhen maangte in ___ ne uh hi.\n5. A pha belte le a thumaan belte ngangawn ___bangin mannung ngawl uh hi.\na. ui vakthaap\nb. tale kung\n6. ___tungah na pauna ngangawn kidawm in.\nb. Na tate\nc. Na zi\n7. TOPA tungah ih khial zo hi, tua ahikom tu in ___ tawm vei ih thuak kul tu hi.\na. ama thin uukna\nb. ama hong hilna\nc. ih khial nate\n8. Leitangh sia a tunga teangte ngitlo khansiat hu in ___ ngam suak tu hi.\n9. Bashan le Gilead ngamte sia ___ hi.\nb. angam pha\nc. ngan khawi natu hoi\n10. Micah in banghun lai TOPA ii nasep bangh amate tungah seam le uk ziam?\nb. Egypt pan pusua lai\nc. David le Solomon\n11. ___nong lakna ah nuam na sa hi.\na. A khialnate\nc. Nong itna kip\n12. Ka khialnate na peang nuai ah na siikcip tu a, ___ah na khiasuk tu hi!\na. lei tawdap\nb. tuikhuuk sung\nc. tuipi taw\n1Ka lametna bo hi! Thingnga pangh sa le sapitnga thot sa a vil mihing ngilkial khat taw ka kibang hi. Sapit theampo le theinga lim theampo kilo tum zo hi. 2Ngam sungah thumaan mihing khat zongh om nawn ngawl a, Pathian tungah kuama thumaan ngawl hi. Misim in tual thalup thei natu hunpha ngak hi. Misim in a ngam mipuite savai bangin vai hi. 3Amate siatna vawt tu thiam siat uh hi. Uliante le thukhen maangte in sumnguk ne uh hi. Mihing thu nei khat in ama uuk teng amate tung son a, tabangin amate vaihawm khawm uh hi. 4A pha belte le a thumaan belte ngangawn lopate bangin mannung ngawl uh hi.\nPathian in amate a cing kamsangte tungtawnin amate a hilkhol bangin ama in mihingte daan a piak tu ni hong theng zo hi. Tu in amate lungmang uh hi. 5Na innpaam sia um heak in a, na ngualtam zongh muang heak in. Na zi tungah na pauna ngangawn kidawm in. 6Hi hun sungah tapate in a pate sia a mamaw bangin vawt a, tanute in a nute langpan uh hi, mothakte in a tonupite taw kihau a, mihing khat ii ngal sia ama innkuanpuite ma ahi hi. *\n8Ih ngalte in ei tung a hong kisuan natu thu nei ngawl hi. Ei ih pukvawk zo a, ahihang ih tho kik tu hi. Tu laitak khuazing sungah ih om a, ahihang TOPA in khuavak hong pia tu hi. 9Eite in TOPA tungah ih khial zo hi, tua ahikom tu in ama thin uukna tawm vei ih thuak kul tu hi. Ahihang a tawpna ah ama in eite hong dal tu a, ei tungah hong tat khialnate thumaan taw hong lai sak tu hi. Ama in khuavak sung hong then tu a, hong ngupna ih mu dong ih nungta tu hi. 10Taciang ih ngalte in hi sia mu tu a, amate ki maizum sak tu hi– “TOPA na Pathian uh koisung a om ziam?” ci in hong tatawte ma hi tu hi. Amate ngallelna, lamlai buan bang a kitotcil nate ih mu tu hi.\n11Jerusalem mite awng, khuapi luphungte cian kik tu hun hong theng tu hi. Tua hun ciang na ngam kikeak tu hi. 12Na mite mun theampo– nisuana Assyria pan, thangsang Egypt pan, Euphrates Ngun ngamkuam sung pan, tuipi ngalkhat pan le tawngpalek mualte pan no kungah hong heak kik hi tu hi. 13Ahihang leitangh sia a tunga teangte ngitlo khansiat hu in senneal ngam suak tu hi.\n18TOPA awng, nang bang ahi pathian dang om ngawl hi; a nungta lai na mite ii khialnate na mai sak hi. A tawntung in thin uukin na om bua a, nong itna kip nong lakna ah nuam na sa hi. 19Nangma in kote khat vei ma nong hesuak kik tu hi. Ka khialnate na peang nuai ah na siikcip tu a, tuipi taw ah na khiasuk tu hi! 20Taanghlai ih pute tungah na kamciam bangin Abraham le Jacob ii suan le paal na mite tungah na thumaanna le na it tawntungna na lak tu hi.


url: =SpeedyPC Pro - Zomi Community Network\nPosted by David Lian on December 12, 2012 at 10:37am in Software Download\nCi dih dih leng tu teng thu thak tam lua hiam ah post zong ong ki koih man kei mawk ing ka buaina a tuak kha na om uh leh ong hawm sawn nuam ingh.\nTu nung teng ka computer zat gik cihtak mah in gik hi. Buai ci pi in buai in ka computer ka siansak dan ding zongin nak buai lua hi ingh. Man lo pipi in Anti-virus run leng lah Crack file ahi Patch.exe teng na si khin pahpah mawk in ki run ngam si lo. Windows Update bawl leng lah a kisam lo teng ong kia ditdiut den kei ka huat suak ee...\nTua teng leh ka cmd.exe hong in chkdsk ka run a, tua khitteh chkdsk /f zong ka run beh hi. Error bel mu pak lo. Tua leh ki phasak ngial tak maw ci in chkdsk /r ka va run zen mah leh error tam sim ong om ngei mah ei. atikmpag.sys cihte atikmdag.sys cih te driver error vive mu mawk ....ka lai ka ci ling vat zen hi ven....Tua hi zen maw ci in Registry Error Clean nang ka va zong zen zen a SpeedyPC Pro 3.0.0 ka va mu hi. Tua sangin a thak zaw na om in ken a lui zaw thei suak ingh.\nA zen2 in a deih leh a kisam na om uh leh Full+Patch hi pah hi. A nuai link panin na la un. Link a sih leh ong za sak kik un. Lungdam. :D :D\nA install dn ding pen:\nSpeedyPC Pro .exe pen run inla install in. Na install khit ciangin Launch lo in khak kik phot in. Tu akhit ciangin Patch file .exe pen na install na directory sungah paste in. Gtn: C:\_Programs\_SpeedyPC\_... ah maw tua khtteh tua na copy pan run inla, Patch cih mek leteh ong ki patch ding hi.\nPermalink Reply by Dennis Thawn on May 8, 2013 at 10:23pm\nki blocked ta ci hilo maw... bang cih ding ?\nPermalink Reply by David Lian on July 8, 2013 at 9:16am\nA la in block ta lo ve...\nNa om lai mah ei Hiah om ei


url: =Vanleng sungah Headphones meikuang in numeikhat amai leh akhut meikang ~ ZD :: ZOMI DAILY\nVanleng sungah Headphones meikuang in numeikhat amai leh akhut meikang ~ ZD\nposted on 15 March 2017 at 10:03 pm Lomkholna: News, Sawltak, World\nAustralia gamlam zuanin aleng vanleng tungkhat ah numei khat bilngaihna Headphones tawh Music ngai in aom laitak meikuang in, tuanu amai leh akhut meikang cih AFP News pan kiza hi. Vanleng sungah Battery akithuah vankhatpeuh (Battery-operated Devices) zatlohding akikham hi a, alauhuai ziapen akigenden hi ci’n Australian Officials in genkhia hi.\nTua numeinu pen Battery-operated Headphones tawh Music ngaisa in Beijing City panin Melbourne City zuanin vanleng tawh khual azin ahihi. Hih thupiang pen February 19 ni in thupiang hi a, ahi zongin Australian Officials in tuni in pulak khiapan uhhi.\nNumeinu pen Music ngaikawm in mengme kawmsa in nainih sungbang vanleng tungah atuan khitciangin apuakkham agin ngaihmahmah khat kiza cihi. Atuahsianu ii genna ah apuakkham agin ngaihmahmah khat kazak ciangin kalu kahei kawikawi leh kamai meikang ahihlam kaphawksan ci’n Australian Transport Safety Bureau (ATSB) te kiangah genkhia hi.\nHeadphones khauteng pen a ngawng ah kivial sawnsawn in, amai meikang cih atheih ciangin phialkhia saisai hi. Amai meikang asa tawh lauthawng in tha khatthu in sualtung kadensukna ci a, tua Headphones pen sualtung ah tawmvei meikuang lai cihi.\nVanleng tungah nasem Flight Attendants tezong manlangtak in lengpheipah in, meikuang Headphones pen tui phelkhai khattawh buaksukpah uhhi. Headphones panin Battery leh atuamna te asa tawh tuisuakin sualtungah belhcipgawp hi.\nHih atuahsia numeinu pen amin ki genkhialo in, ahi zongin Social Media tungah Photo aki khahkhiatna ah lauhuaituak mahmah hi. Numeinu ii amai, angawng leh akhut te maikang in vommilmel hi.\nVanleng tungah atuang Passsengers khempeuhzong Plastic meikanggim, Electronics meikanggim te dikkhagawp uh ahih manin, lamtawntung ah khuhthauhthauh thapaai uh cihi.\nTransport Safety Bureau te’n hih numeinu tuankhakna vanleng bangvanleng cihleh Headphones pen bang Brands cihte genkhia nailo uhhi. Ahi zongin meikat kipatna pen Headphones sung aom Lithium-ion Batteries pan akipan hiding ci uhhi.\nVanleng sungah tua Headphones pen sauvei akizat semsem ciangin hihbangin apiang hiding kici hi.\nNungkumsung zong Airlines Company tampitak in vanleng sungah Samsung Galaxy Note 7 Smartphones te puakding khamcip uhhi. Samsung Galaxy Note 7 tepen Battery puakkhamthei ahih manin, ki patau mahmah hi.\nRelated: Samsung Galaxy Note 7 Phone te vanleng sungah zat kiphallo ~ ZD\nSamsung Galaxy Note 7 abawlkhia South Korea Electronics te’nzong Note 7 khempueh sapkikna “Recall” bawlkikpahsam uhhi. ZD Sawltak #zomidaily\nPrevious: Malaysia pan Singapore tuipek in alutsawm Bangladesh gammi 4 kiman ~ ZD\nNext: Kawlgamsung TV Channel ngahthakding Company 5 te ki tangko tading\nKawlgam ah suangkhuk kicim, mi 9 si\nHuhna le lamet na\nTruck mawtawpi khat hangin Sengam lamzikpi tungkhat ah mawtaw kiphugawp\nLeitung gamvai khuahun a nawngkai sak theiden thute ~ Khup Lian Thang\nKi teelna maban (hawm 3 na) ~ John Hum


url: =Acihtak lo tawh akibat hang a kicing mahmah gamtat luhek pawlkhat :: ZOMI DAILY\nposted on 2 March 2015 at 11:06 pm Lomkholna: Article, Khanno\nPhone tawh tawmvei khat hopihna in lunggimna le lam-et beinate siangsak thei ahih lam naphawk kha hiam. Second tawm khat sung seppihna/huhna in mikhat nuntakna na ngawn khelzo thei cih i thei kha hiam?\nNang i diktatna, hehpihnate in cihtham kei mah taleh a langkhat aa mite aadingin lungkimna, lungdamna, lawpna le lam-et thakte nei zo ding, nei zolo ding cih thei kha kei lai ni, ahizongin a kician thu in mikhat i huhna, i huaina hangin koimah ah bangmah tawh akilei zolo lungnopna le lungdaihna te i ngah thei ding hi.\nA. Diktatna hangin akingah thei cidamna thuphate\n(i.) Ei le ei manpha kisakna (self-esteem) khangsak hi.\n(ii.) Lungsim lawpsak in, a hoih lamin hong muthei sak hi.\n(iii.) Lungkiatna le ki-el nate beisak hi.\nOng huh ding neilo, kei gia bek cih veina (feeling) theng sak in, lamet na thak hong guan hi.\n(iv.) Mikhat tungah diktatna in pumpi liamma nat nate (pains) kiamtuam sak hi.\n(v.) Mikhat huhna, na hoih khat sepna hangin i ngah lungnopna, kipakna te pen beipah lo hi. Nai, Ni, Kha, Kum\nte kivei hangin i lungsim sungah om in i ngaihsut kik ciangin lungnopna le nuihmai te hong pia kik hi.\n(vi.) Mite kisapna ah huhzawhna in hong cidam tuam sak hi.\n(vii.) Mikhat tungah diktatna i lak khit ciangin i lunggimna (stress) zong hong kiamtuam pah hi.\nNisim naisim in hehpihna, diktatna piaktheih hun, lak theih hunte i ngahkhak hangin ki olmawh khalo thei hi. Gim luatna lah ahilo, sum tam bei luat na liang lah ahilo diktatna, hehpihna neihna hangin nang bek ahilo na piak mipa le na kiim na paam etlawm in nunnuam sak hi.\nB. Na sepzawh ding diktatna pawlkhatte\n(i.) Nisim in na lungsim takpi tawh, phatna kammal (kineih khemna kihello) a tawm pen khat genkhia den in.\n(ii.) A damlo, a ngaplo khat veh hamtang in.\n(iii.) Inn le lo, nekle dawn ding neilo mizawng daipaam, tagahte nektheih, puansilh te tawh na hih zawh ciangciang huh sawm in.\n(iv.) Na tanote zong na hunpia in. Kantelnate ah nulepa tawh ankuang a umkhawm tanote kiangah lunggimna le lunghimawhna, dahna cihte tawm hi ci hi.\n(v.) Sumbawm, khutbulh nai, amanpha van ..cihte na muh leh a nei kan inla apkik hamtang in. Nikhat niciang nang aa zong manglo ding kici theilo hi.\n(vi.) Kiallap donghu (first aids) … te sinna le theihna in upmawh loh laitak in mi dammawh cimawh khat i nunna zong ki honzo thei hi.\n(vii.) A vanpuak a lel mikhat na muh le a vante puakpih in.\n(viii.) Lampi ah suangtum, leisek tangh, nahtang hawng … cih bang mite tung lauhuaina apiangsak thei nate na muh le lamnawl ah hemkhia in.\n(ix.) Kigualh ciangin naungek a tawi nupite, khutlekhe kicinglote masak in.\n(x.) Bus tung na tuan ciangin putek, piteek, naupaai nupi, khutlekhe hoihlo te le a cidamlo, amah le amah akizolo mite na tutna awn in.\n(xi.) Tu aa sangin lim nuih zaw in. I nuih laitak in akizang thazang (muscle) te pen i nuihloh hun a i zat thazang te i alang bek hi ci hi. Na nuihmai in nang bek hilo na kiim na paam aa mite na ngawn lungnopna piazo zaw lai hi.\n(xii.)Namdang pau na theih leh paulet ding akisapna ah paulet sak in.\nNa innkuanpih te na itna le na itna hangte genzel in.\n(xiii.) Inn ah bawlkhat na neih sim in na vengte kholh tanghtangh in.\n(xiv.) Pulepi te phone tawh hopih zel in. Va hawh zel in. Thudong zel in.\n(xv.) Ong huh mite tung lungdam koh ding manggilh kei in.\n(xvi.) Kiho loh a sawt na lawmte kiang phone ahizong message ahizong mail ahizong khak in hopih zel in.\n(xvii.) Motor hawl laitak hong makheng nuam motor te lampi awn in kikheng sak in.\nHuhna, hehpihna, diktatna te septak kei, cihtak kei ci’n huhlo semlo in omkha kei in. Nang aading bangmah a cihtham loh hangini a langkhat aading in amanpha mahmah khat ahi namel kithei lo hi. Nang aa ding sum pek khat bek himah taleh mikhat aading dollar awn 1 sang amanphat zawk, a deih zawk hun om kha thei hi.\nRef: Knowledge Digest Magazine\nPrevious: Awle khat ii khitui ~ Peter Suumpi\nNext: Malaysia IDEAS Academy ah Entry test kibawl ding\nKipawlna a cidam nading itdan kepdan siamding kisam


url: =· Russia gam Kazan khuapi sung a Vanzuakna shopping center alianpeen peen khat ahi Kazan Shopping Center March 11, 2015 ni in meikaang a, mi 5 sipah in adang mi 25 kanglum maw koici cih kitheilo in mangcip uhhi. mihing 15 zato ah kipuakpah a, adang mi 600 vaal bel cidamtak in kihonkhia zo hi. Van nei pawlkhat avante uh alaakkhiat zawhkhaak uhleh ci in alehdelhna pan mangthang uhhi.BBC\n4/12/2017 03:25:39 pm\nIn this article, you give the view about Russian, Bangladesh, and Tanzania. All the three countries are good but Russia is the superpower and has the good economy. The economy of the Bangladesh and Tanzania is not good in front of the Russia.\n4/20/2017 04:32:35 pm


url: =Australia gam Melbourne ah Zomi Nam Ni nopcitak in kibawl :: ZOMI DAILY\nAustralia gam Melbourne ah Zomi Nam Ni nopcitak in kibawl\nposted on 22 February 2016 at 8:36 pm Lomkholna: Australia, News, Zomi, Zomi Nam Ni\nF – February 20 ni Zomi Nam Ni hi cih Zolai sang ah i sin mah bang in 2016 kum Zomi Nam Ni pen, Aussie Gam, melbourne khua ah February 20 ni lian mah in ki bawl thei hi. Ni taak nai 6:30 in hun te ki pan pah ziah ziah in, ki pat na ding Rev Thomas Mung in thu nget na tawh Pawi hun hon na ki nei hi.\nTua khit ciang in, Mipi te ding to in, Australian Gam Lapi leh Zogam Lapi ki sa aa, a man khit lian ciang Zomi Association Australia ( ZAA) President Pa Pau Kang in thu kong hon na hong nei hi. A ki zom in, Melbourne om Siyin Community te in la sak hong neih khit ciang in, Migrant Information Centre pan Mrs Judy Pah Tawi na Dorcas Lian Sen in hong neih sak khit teh thu gen na tom no hong nei hi.\nTua Khit Ciang in Mipi Laam guiki lam ziah ziah aa, a man khit phet in, tukum Zomi Nam Ni Chief Guest a hi Sydney pan hong pai Dr Dong No in, Zomi Nam Ni tawh ki sai thu hoih tampi hong gen hi. Tua khit ciang, Zomi Baptist Church Khang no te Lasak na hong nei pah hi. A ki zom in Pa Lamhkim Samte in Zolai Paunak leh a khiat na , Dot na, Dawn na hong nei hi.\nA ki zom in NL Kap Lasak na hong pai to pah aa, Zolai Paunak ki dem na ah a siam pen te Pah tawi piak na nei hi. Tua Khit ciang in, Zotawi Lia Nu Actress a hi, Lia Kiim Boih in La khat hong sa aa, a ki zom in, 2015 kum Year 12 Man te leh Degree Ngah te pah tawi na ki pia hi. A ki zom in Emmanuel Pawlpi pan Khang No te in Ngei na tawh ki sai , Action song hong lak hi. Tua khita ciang in MVT Kap No in La sak na hong nei to pah aa, a ki zom in Melbourne Burmese Community Church pan Zolaam Gui tawh mipi te hong lak leu leu hi.\nA tawp na ah Tg Khan lam leh a lawm te’n, Rap lasak na hong nei aa, Hun man na ding ZAA Pan Sia Mang lung damh koh na leh Pastor Gin Do Dal thupha piak na tawh ni Tak Nai 9:45 PM in Hun te ki man siang hi. Tu Kum Zomi Nam Ni hong pai mipi 350 val in Pawipi va dawn thei uh hi.\nPrevious: Vantungah Bangthu Pianghiam? ~ Hau Za Cin\nNext: Tg. Zam Sian Pau (kum 19) in Motor Cycle Accident in hong nusia


url: =SCBC In SRBA Atu Huuna ~ Thu Tatuam (Siyin News)\nSCBC In SRBA Atu Huuna\nFriday, June 23, 2017 Sizaang Thu 1 comment\nSRBA zumhkhe Tahan ah MayPawlpi tampi aki om sung pan Siyn Chin Baptist Church (USA) te in Tahan SRBA zumh khe atu Laptop Computer khat lei natu le Motor Cycle khat leinatu in Dollar 1000 thak ahikom kilungdam lalawm hi.\n23 June 2017 ni in tua sum teng taw :-\n1. License nei Kenbo 125 cycle khat\n2. Lenovo Laptop Computer khat lei thei pai uh hi.\nTopa in veiina le lainatpuina tungtawn piakkhiatna theampo SCBC Pawlpi atu in khantona suaktahen.\nsrc Sya William Khaitual


url: =Zolianu Boxer Mary Kom Semi-Final Kahto ta - TUNGZANG NEWS\nZolianu Boxer Mary Kom Semi-Final Kahto ta\nEngland gam khuapi London Olympic Games 2012 ah India gam tangin numei kitupna (flyweight -51 Kg. Category) kidemna ah akihel Manipur State pan Zomi numei Nu MC Mary Kom leh India minam Mr.Laishram Devendro Singh te in August 7 ni ciangciang Gold Medal ngah theihna ding dinmun tungto khawm uh hi. Nu Mary Kom in Aug 7,2012 ni-in Semi-final kahto ta a, Aug 8, 2012 ni (6.15 PM)hunin Great Britain mi Nicola Adams tawh boxing kitum ding uh a, Mary Kom in azawh leh final kah ding hi. Olympic Games,2012 ah India mi numei lak pan Gold Medal la masapen hihna (Chance)nei masa pen suak hi.\nTua banah Light Flyweight (49 kg category) kitupna zongah Manipur mi mah Laishram Devendro Singh in quarter-final ah Ireland mi Paddy Barnes tawh kitum ding hi. Huai match ah Devendro Singh in azawh le Semi-final lut ding ahih manin Manipur State pan Boxer mi 2 te India gam mintawi sang ding uh hi. Bollywood filmstar Amitabh Bachchan in Mary Kom tawh kisai amuhna Facebook tungtawn in a gelhna ah,“Mary Kom, wins her boxing bout, insured a bronze ! What a story! A mother of two from Assam,creates moment of pride for India” ci-in gelh a, Assam State pan ahihloh lam a theih kik ciangin, “Mary Kom is from Manipur, not Assam” ci’n bawlpha kik hi.\nShahid Kapoor in zong a gelhna ah, “Bust them up Marycom…you are million dollar baby” ci-in gelh a anung lamah bawl pha kik leuleu hi. Tua banah India gam sung mun tuamtuam pan mi tampite in India gam aitang in Nu Mary Kom in London Olympic 2012 ah gualzawhna a ngah ding deihsakna thuhoih tampi khak ciat uh hi. Hih bang a India gambup aitang a Zomi/ Zosuan khatin Olympic ah tuni ciangciang manawtna angah manin Tongsan Media Group in zong lungdampihna i pulak hi. Nu Mary Kom in a tawp dong hong manawt suak hen la, Kham (Gold Medel ) hong ngahna ding thungetpih ciat ni.


url: = Pasian tawh bangci in kizopna man ngah thei ding ka hi hiam?\nPasian tawh bangci in kizopna man ngah thei ding ka hi hiam?\nDotna: "Pasian tawh bangci in kizopna man ngah thei ding ka hi hiam?"\nDawnna: Pasian tawh ki zopna “maan” ngah theihna dingin eite in a masa pen pen in “ih khialhna” te ih theih ding a hihi. Ih khialh na ih cih ciangin mawhna ih ngen nopna a hihi. “Nahoih a sem kuamah a om kei hi. Mikhat zong in na hoih sem lo hi” (Late. 14:3). Eite in Pasian thukham ih langpan hi. Eite in “lam a khial tuu tawh ih ki bang hi” (Isiaih. 53:6).\nMawhna thaman in sihna hi cih pen a zaknop huai thu hi lo hi. “A mawh kha pen a si dingkha ahihi” (Ezek.18:4). Azak nop huai thu in a migi Pasian in eite a ding hotkhiatna lampi hong hon sak zo hi. Jesu in Pasian ih deihna hih bangin a pulak hi. Tua in “ amang thang mite zongding leh a gumding” a hihi (Luke19:10). Jesu in singlamteh tungah a sih laitak hih bangin a tang kona hangin Pasian deih na teng man khin ahih na hong lak hi. Tua in “A zozo hi” ahi hi. (John.19:30).\nPasian tawh a man a kizop theih na pen mawhnei ih hih lam ki theihna pan in ki pan khia hi. A zom in Pasian tungah ih mawh nate ih ki sit ding ahihi (Isaiah. 57:15). Ih mawhna te ih suah khiat ding zong ahihi. “ Hong um hong sang sak leh thuman na hong pia pen na lungtang hi-in, na mawhna te pulak a hotkhiatna na ngah na pen na kam ahihi” (Rom.10:10).\nHih kisik kikna pen upna tawh sep ding a hihi. A diakdiak in Jesu ih a sihna leh alam dang ama nuntak kikna hangin amah pen na gumpa leh na honpa dingin ki lawm hi ci a upna a hihi. “…… ‘Jesu in Topa hi’ ci a na kam tawh pulak in amah pen Pasian in sihna pan in hingkik sak khin zo hi ci a na lung tang tawngah na up leh gupna nangah ding hi” (Rom. 10:9). Adang Laisiangtho khan tampitak in zong upna tawh ki sai in a genna mun tampi ah ih mu thei hi. John. 20:27; Sawltak.16:31; Gal.2:16; 3:11, 26; and Ephet. 2:8.\nPasian tawh mantak a ki zopna in nang tang dingin ama hong sepsak nate hangin ama tungah lungdam koh na a hihi. Pasian in eite a ding honpa hong pia hi. Honpa in na mawhna tangin sihna hong thuak hi (John.1:29). Amah in thuciam hong pia zo hi. Tua thuciam in “ Pasian min a sam mi khempeuh te in hotkhiatna a ngah ding uh hi” (Sawltak. 2:21).\nMawhna kisik kikna leh mawhmaisak na ih a hoih penpen gen tehna in tapa mangthang tangthu a hihi (Luka.15:11-32). Tapa a neu zaw pen in a pa neih sa teng a deih bangin zang tum hi (Aneu.12). Amah pen a khialh na hong ki theih ciangin innah ciah dingin hong khensat hi (aneu.18). Amah pen tapa za in hong ki koih nawn lo ding hi ci in ngaih sun pong hi(aneu.19). Ahi zong in tua a ngaihsut na pen khial hi. Apa in amah a langpang a tapa pen a it ngei mah in it veve lai hi (a neu20). A mawh na khempeuh mai sak a pawi bawl sak lai hi (a neu 24). Pasian pen ama hong piak thuciam kem cing hi. Ih mawh nate zong hong mai sak hi. “Pasian pen lungsim tamzan te tawh ki nai a, lungsim ki niam khiat te hon khia hi” (Late.34:18).\nPasian tawh mantak a na kizop nop leh hih bangin thu na ngen ding hi. Hih thungetna hang a hi zong, adang thunget na hang a hi zong in gupna na ngah kei ding hi. Khazih upna hang bek in mawhna kol sungpan hong hon zo bek ding hi. Hih thunget na pen Pasian um na hih lam ama tungah genna hi a, ama hong ngelsak gupkhiatna hangin ama tungah lungdam koh na zong a hihi. “Topa aw, keimah in nang kong lang do manin thu khenna a thuak ding ka hihi. A hi zongin Jesu Khazih in ka thuak ding thukhenna teng hong lak khiatsak khin zo hi. Amah ka upna hangin mawhmaisakna angah ding ka hihi. Gupkhiatna ka ngah na dingin amah ka muang hi. Alamdang nong hehpihna leh mawhmaina – tawntung nuntakna letsong hangin lungdam kongko hi! Amen!’’


url: =Tulaai leitung Thuthang Tuamtuam Updates September 13,2014\n· Kawlgam sung kalsuan zia aman theina ding in kawlgam sung aom Party 53 in Yangon khuapi sung Green Hill Hotel sung ah thukikup khopna September 13, 2014 ni in neikhawm uha, September 14 niciang zomsuak ding uhhi. Hih meeting ah NLD leh UNA ten kahtaak salo in kuamah pailo uhhi.\n· Philippine gam te I tuikulh khat ahi Panaon tuikluh kiang ah Philippine te Tembawpi mi 84 apuakhat September 13 ni in kibung ah mihing 55 kihonkhia zo a mihing 29 mangthang in kimuzonaailo hi ci in Philippine gam tui pang kumpi thuneite in taangkokhia uhhi.\n· US Secretary of state Mr John Kerry Turkey gam azinna ah IS te donading tawh kisai lawhcing kisalo ahihman in September 13 ni in Egypt gamte tawh kihoding in tung leuleu a, Egypt tebel US te cihbangbang suding ci uhhi. Ahizong in akituul mawh mahmah ahi Iran gate tawh ahihleh nasemkhawm nuamlo ci in Mr Kerry in siangtak in genkhia hi. IS phualpi US ten 154 vei beltungpi khiatkhinta uhhi.\n· President Obama in kaaltawp thungenna September 13 ni in nei a, IS te peen US bek hilo in US leh alawm agualteng in nasiatak in akidohuan hita hi cin gen hi. Iraq gam a kapai sak gaalkaapte in Irasq gaalkaap leh Kurdish gaalkaapte siamsin sakding leilam pan amau ongzial in US adang apawlten Vanpan meikuangkhiatsuk ding ci in genkhia hi.\n· Leitung gaalpi masa lai a gaalkaap 100,000 vaal akiphumna Italy gam ah Han Lianpeen a kiciamtehna mun ah Pope Francis in Mass bawlna nei a, tulaaitak a leitung kiheizia in leitung Gaalpi thumna apian nading a akipatna ahihban ah thau hoihlo kizuakna, hiamtatna, kidona cihte khiapding genpi in nei hi. A thupi mahmah agenkammal khat in “ War is Madness” gaal kidona peen haina hi cih genkhia hi.


url: =Khang Tangthu Nihna 11 | Siantongluan.net\nKhang Tangthu Nihna 11\nKhang Tangthu Nihna 11 |\nJerusalem-ah Rehoboam hong tun ciangin a kumpi gam a ngahkikna dingin Israel-te a sim dingin amah in Judah minam leh Benjamin minam a kitengkhia galhang mihing tul za khat leh tul sawmgiat kaikhawm hi.\nAhih hangin Pasian mi Shemaiah tungah Topa thu hong tung hi:\n"Judah kumpi Solomon tapa Rehoboam, leh Judah leh Benjamin sunga om Israel mi khempeuh tungah gen in,\nTopa in hih bangin ci hi: "Note na kuanto kei ding uh a, na mipihte uh na sim kei ding uh hi. Mi khempeuh na inn uhah ciahkik un; bang hang hiam cih leh hih thu pen keima kiang pan hong pai ahi hi," ci-in gen in," a ci hi. Tua ahih ciangin amaute in Topa thu ngai-in ciahkik uh a, Jeroboam a sim dingin kuanlo uh hi.\nJerusalem-ah Rehoboam teng a, kihutna dingin Judah gamsungah khuapite a lam hi.\nAmah in Bethlehem, Etam, Tekoa,\nBethzur, Soko, Adullam,\nGath, Mareshah, Zif,\nAdoram, Lakhish, Azekah,\nZorah, Aijalon, leh Hebron, Judah leh Benjamin gam sunga om kulh a nei khuapite a lam hi.\nAmah in munmuanhuaite a muanhuai-in bawlpha-in tuate sungah a ukte, leh an, sathau, leh leenggahzu a koih hi.\nTua ciangin amah in khuapi khempeuhah lum leh tei koih a, a muanhuai mahmahin a bawl hi. Tua ahih ciangin Judah gam leh Benjamin gam ama-a a suak hi.\nTua ciangin Israel sungah a om siampite leh Levi mite khempeuh in amau tenna mun khempeuh panin amah hong beel uh hi.\nBang hang hiam cih leh Jeroboam leh a tapate in Topa siampi a sepna panun amaute hawlkhia-in, mual dawna biakpiakna munte, dawi gilote, leh ama bawlsa bawngno milimte-a dingin ama siampi tuam teel ahih manin Levi mite in amau taang gam leh amau neihsate nusia-in Judah leh Jerusalem-ah hong pai uh hi.\nTua ciangin Israel Topa Pasian zon ding a lungsim uhah a khentat khin mite in amau pute pate Pasian, Topa tungah biakna a pia dingin Israel minam khempeuh sung panin amau nung zui-in Jerusalem-ah hong pai uh hi.\nAmaute in Judah kumpi gam thakhauhsak uh a, amaute in Solomon tapa Rehoboam lungmuangin kum thum sung koih uh hi; bang hang hiam cih leh David leh Solomon thu a zuih bangun kum thum sung ama thu a mang uh hi.\nRehoboam in Mahalath tenpih hi. Mahalath pa pen David tapa Jerimoth hi a, a nu pen Jessi tapa Eliab tanu Abihail ahi hi.\nTuanu in amah tawh tapate Jeush, Shemariah, leh Zaham nei hi.\nTuanu khit ciangin amah in Absalom tanu Maakah la a, amah tawh Abijah, Attai, Ziza, leh Shelomith nei hi.\nRehoboam in a zi dangte leh a zineute khempeuh sangin Absalom tanu Maakah itzaw hi (amah in zi sawmlegiat leh zineu sawmguk la a, tapa sawmnihlegiat leh tanu sawmguk nei hi).\nTua ciangin Rehoboam in Maakah tapa Abijah, a sanggamte lakah a ulian penin a seh hi; bang hang hiam cih leh kumpi-in amah koih sawm hi.\nAmah pil gamtat a, Judah leh Benjamin gamsung, kulhnei khuapite khempeuhah a tapa pawlkhat a khen hi. Amah in amaute tungah na tampi pia a, amaute-a dingin zi zong a zonsak hi.\nTedim Lai Siangtho / Laibu: Khang Tangthu Nihna 11


url: =Thuthak Tomkimcing 2 June 2014\nA. White Card tawh party vaiding khia te dinkhawl ding.\nMyanmar gamsung ah hongtung ding kum 2015 kiteel pi omding ahihi. Tua hun teh kiteelna alut ding party tuamtuam sung pan white card din mun ciang tawh gam mi hihna anei party te in party nei thei loding in thukhun thak om ta ding ahihi. Anei khin aom zenzen leh zong thukhun ombang in dinkhawl ding thu thak om khin ta hi. White card tawi peuhmah in vote zong pia theilo ding ki beisak in ki khak cip phot ding uh cih thu om hi.\nB. Tedim Sangpi lutna sum 1000 kila piak kik sak ding.\n2014-15 Siamsin sang 2 June 2014 in kihong kik ta hi. Tedim sangpi ah Syapi Pum Khan Langh in Sang naupang te lutman kyats 1000/- ta tawh Application from leisak ahih man in khuanu khuapa te in kumpi inzong laidal laikung akhawnkhong in hawm khia a, Kumpi nasem te kha sum zong kikhan kimlai Syapi Pum Khan Langh in khasum sanglo khuanu khuapa te tungpan Kyats tul 1000 sanglutman alak piak kik ding in 2 June 2014 Tedim khuazang Siamsin sya teng leh khuanu khuapa kimuh khopna pan thu khen tat uh cih kiza hi. Sya pi Langh pen TEO Sya Khual akhawl teh TEO leh Syapi sem khawm in om vai asah mahmah laitak ahihi.\nC. 1876 call Center ah' Liangvai thaneem 30 nasep kipia ding.\n1876 call Center ah pumpi tha neemna anei khe kimlo, mitvak lualo, khut kimlo, kampau awsiang lo' Bengbil khua za pakpak lo liangvai thaneem mi 30 nasep hoih kipia ding a, khakhat in Kyats 70000/- lawhsan ding in vaihawmna call center pan nei ta uh hi. June 10 pan 12 hunsung Sedona Hotel ah Liangvai thaneem te kimuh khopna om ding ahihi.\nD. Sagaing khuapi Paan Kyia Moong Niangtui sai meikaang.\nZomi siamsin tampi tak siamsin na Sagaing khua pi Paan Kyia Moong 786 Niangtui dawr thupi tak in om meikang in kangtum hi. Zankim hun laitak meikang hi in huih anun hang in inndang lawh lo ban ah' CB bank tawh kizom hi in Bank mei in lawh khalo cih kizahi.\nE.Close Season' Close Area vai kihong kik.\nApril 1 pan May 30 kikal sung Kawlgam tuipi neihna sung ngasa kibeng theilo ding ci in thu nei vaisai ten khak cip uh hi. 2014 June 1 pan kipan Ngasa beeng kik thei ding kihong leuleu a, Tembaw 65% in nasep theihna ngah kik uhhi. Mitampi tak mah in nasep nei kik suak hi. Ngasa mat loh ding hun pen Ngasa atui hun laitak' ano suah hun laitak kiman leh ngasa bei baih ding ahih man in aki khak hi cih' Ngasa leh Tuipi lam thusa Mangputal U Nyun Khin in gen khia hi.


url: =Israel Ambassador Chin State Haw ~ Thu Tatuam (Siyin News)\nIsrael Ambassador Chin State Haw\nSaturday, December 31, 2016 Chin News, Israel Taw Kisai 1 comment\nIsrael Embassy pan Embassador Mr. Mrs. Daniel Zonshine te' nupa Zogam (Chin State), sunga om Israel minam akici pawlkhatte tawh December 29, 2016 ni-in Falam khuapi ah haw in tua zawk Hakha ah state chief ministerpa taw December 30,2016 ni kimu uh hi.\nFalam khuapi ah sia Chin-Isreal People Organization (CIPO) te taw kimu in, Israel suan ahina thute kidongh kikan in kison aa, Falam Baptist Association Hall kikhopna nei uh hi.\nChief minister pa taw sia chin state khantona tu vai taw kisai thu kikupna nei ci hi.\nSrc: Salai Isaac Khen, Chin World\nMaster Sgp January 4, 2017 at 4:12 PM\nChin News (296)\nKawl Ngam Thu (748)\nBlog Archive November (1) September (1) August (1) July (1) June (1) May (1) April (3) January (8) December (21) November (17) October (6) September (6) August (18) July (6) June (15) May (14) April (11) March (22) February (38) January (49) December (37) November (18) October (35) September (29) August (38) July (43) June (49) May (21) April (19) March (23) February (22) January (37) December (39) November (30) October (48) September (54) August (66) July (99) June (81) May (70) April (87) March (78) February (83) January (105) December (83) November (72) October (85) September (52) August (78) July (105) June (123) May (112) April (119) March (99) February (74) January (89) December (97) November (104) October (117) September (114) August (141) July (156) June (106) May (127) April (100) March (126) February (102) January (106) December (122) November (109) October (132) September (103) August (139) July (167) June (174) May (174) April (194) March (27)


url: =LPA Elena Top in White | REVOLVE\nLPA Elena Top in White\nfavorite LPA Elena Top in White\nShare Elena Top in White on Facebook (opens in a new window)\nShare Elena Top in White on Twitter (opens in a new window)\nElasticized ruched shoulder straps\nRevolve Style No. LPAR-WS289\nManufacturer Style No. LPS215 U19


url: =™ "Zomiinnkuanwashington.com" Keyword Found Websites Listing | Keyword Suggestions\nZomiinnkuanwashington.com keyword after analyzing the system lists the list of keywords related and the list of websites with related content, in addition you can see which keywords most interested customers on the this website\nJohn engeman theater northport 1\nAmazon aws management console my account 2\nHamlin county sd website 3\n160 watt solar kit 4\n24 ge stackable washer dryer 5\nWhat has oprah accomplished 6\nSave the world fortnite 7\nMicrosoft logistics software 8\nLeather guitar strap kit 9\nGoogle ejashiko telenovela turke 10\nCarson smith collection 11\nBharat gas distributor 12\nNew york customs lego 13\nXcel energy pension plan 14\nPixel art free 15\nHusky 34 ton log splitter 16\nMi health card claim address 17\nTree shaker for sale 18\nChili made with beef brisket 19\nWe found at least 10 Websites Listing below when search with zomiinnkuanwashington.com on Search Engine\nZomiinnkuanwashington.com DA: 29 PA: 29 MOZ Rank: 58\nWelcome to Zomi Community of Washington\nZomi Innkuan Washington in lungdam takin kongmuak uh hi\nEstablished on September 15, 2012\nWe are a non-profit, non-political, non-religious organization to help connect all Zomi refugees and immigrants residing in the State of Washington and be apart of other …\nZomi Innkuan Wasington D.C, U.S.A\nZomidc.org DA: 14 PA: 14 MOZ Rank: 29\nConstitution and By-law of Zomi Innkuan Washington D.C Area (Amendment II) Article I\nKipawlna Min (Name of the Organization)\nKipawlna min pen a sau in “Zomi Innkuan Washington D.C” ahih kei leh "Zomi Innkuan Washington D.C Area" kici ding hi.\nZomi Innkuan Washington D.C Area - ZIDCA\n4,343 likes · 34 talking about this\nZomi Innkuan D.C Area (Zomi Community D.C Area) - Established in November 22, 2001\nZomidc.org DA: 10 PA: 17 MOZ Rank: 30\nMakai tangthu (Leadership history) 2021-2022 kum aading Zomi Innkuan Washington D.C Area telcing makaite: I\n4) Pa Thang Lian Pau (Zotaang pu) 5) Pa Khai Cin Pau (Pa Khaipi)\nInnpi ( Congress of ZIUSA):\nZomicommunityusa.org DA: 24 PA: 9 MOZ Rank: 37\nINNPI (Congress of ZIUSA): The Congress (aka Innpi) is formed by representatives and delegates from each domestic or local Zomi Innkuan Organization\nEach Zomi Innkuan Organization can elect a representative equally and delegates based on their membership\nList of Local Zomi Innkuan Organizations: Zomi Innkuan Amarillo, TX\nZOMI AGAPE CHRISTIAN CHURCH\nWashingtoncompany.net DA: 25 PA: 21 MOZ Rank: 51\nZOMI AGAPE CHRISTIAN CHURCH was incorporated on Feb 05 2013 as a NONPROFIT Regular Corporation Type registered at 1200 S …\nMyselecion.blogspot.com DA: 23 PA: 23 MOZ Rank: 52\nApps from Open 3905 >>Available in five dialects such as Burmese, Tedim, Jinghpaw(Kachin), Falam and Wa\n<<Click Here>> Apps from KingOfMyHeart >>Available in four dialects such as Myanmar, Karen, Kachin and Matu\nZo-lengthe.blogspot.com DA: 23 PA: 24 MOZ Rank: 54\n• Founder, Former Chairman, and Advisor of Zomi Innkuan Washington D.C (USA) since 2001\nZomi Innkuan D.C Chairman 2001 from 2004\n• Member of the Board of Consultants of the Political Affairs Committee of Chinland, • Human Rights Activist since 1987\nPu Chin Sian Thang Tangthu\nSianzun.blogspot.com DA: 20 PA: 40 MOZ Rank: 68\nSept 6, 1998 a kalsung damlohna hong ngah in, March 14, 1999 teh damloh luat manin Sakura Clinic, Sanchaung, Zangkung ah om hi\nSept 15-17, 1999 teh kumpi ten MI-14 Quarter, Botataung Township, Zangkung ah na kepsak leuleu uhhi\nOct 16,1999 in UNDP office ah Pu Chin Sian Thang leh makai tuamtuam ten UN a Assistant Secretary-General, Alvaro De\n zolai gelhmaan bu 1 zolai grammar vol by Zomi\nZomi Innkuan Washington, DC Zomi Innkuan D.C Zomi Innkuan DC [Maan] [Maan] [Maan] [Maan] 7\nDegree min ahi zongin, mihing min ahi zongin, a kitomlaakna-ah laimal thum\n(PDF)  Zolai Gelhmaan Bu 1 (Zolai Grammar Vol. 1) P\nZolai is the written language of the Zomi, who live in Burma (Chin State, Sagaing Division, Yagon Divisiion, Rakhaing State), India (Manipur State, Mizoram State, Megalaya State) and Bangladesh\nIt is a Tibeto-Burman language, written in English\nSitedossier profile for site: www.zomidc.org\nSitedossier.com DA: 19 PA: 20 MOZ Rank: 50\nThe site www.zomidc.org has some english dictionary words in its hostname\nThe site is hosted on a single IP address, 98.138.19.88, and there are several hundred thousand other sites hosted on this IP, such as novuseyewear.com, delhall.com, and net.hanshi.net.The parent domain zomidc.org …\nPu Zo Khup in Zomi Nam Ni thugenna GoLectures Online\n#ZRA #zomi #shorts #video PDF a hih lim2 nak leh Ki support hi ziau e galkap mi sok te do dg a hih lim2 nak leh Ki support hi ziau kua mi kua mi hi lo mi nam Ki dei dan lo hi.\n98055 Renton Washington Nonprofits and 501C Organizations\nZOMI INNKUAN WASHINGTON (c/o ZEN K NING) 10933 SE 179TH PL: Charitable Organization; Educational Organization (Cultural, Ethnic Awareness) $0* $0* $0* 11/2018 * Get Unlimited Access to Complete Asset, Income, Revenues, and Form 990 pdf files with a Membership or Data Download\nApps.irs.gov DA: 12 PA: 18 MOZ Rank: 44\nSAKOLLAM VONTAWI: March 2014\nSakollamvontawi.blogspot.com DA: 28 PA: 9 MOZ Rank: 52\nU.S Kumpi (Department of State) te vaihawmna Program khat tawh Kawlgam pan hong zin ahi ZCD makai Pu Anthony Kap Khan Khual (CEC member, Zomi Congress for Democracy (ZCD) Party) leh D.C Area om Zomi te' kimuh khopna, holim khopna pen Zomi Innkuan Washington D.C (Zomi D.C) makaihna tawh March 6, 2014 ni in Zomi D.C President pu Pa Nang Sian\nZolai Gelhmaan Bu 1 Latin Alphabet Orthography\nEs.scribd.com DA: 13 PA: 39 MOZ Rank: 68\nZomi Innkuan Washington, DC Zomi Innkuan D.C Zomi Innkuan DC [Maan] [Maan] 7\nDegree min ahi zongin, mihing min ahi zongin, a kitomlaakna-ah laimal thum leh li a kizat leh, tua leh laimal dangte kikaal-ah space om …\nZomi Innkuan Washington D.c Area - Zomi D.c’s Profile, Revenue and Employees.\nDr. Vumson Suantak, PhD ZOUGAM.COM\nZougam.wordpress.com DA: 20 PA: 34 MOZ Rank: 72\n(Mimal Tangthu) Vumson Suantak (I)\n[Mimal Tangthu] Vumson Suantak (i) _English Version - Read online for free.\n07 June 2007 ZOUGAM.COM\nZougam.wordpress.com DA: 20 PA: 12 MOZ Rank: 52\nZomiyouth.org" Keyword Found Websites Listing Keyword\nZomiinnkuanwashington.com DA: 29 PA: 35 MOZ Rank: 77 Seattle Falam Baptist Church  (Falam Community)  Zomi Agape Christian Church in Tukwila, Assam Rifles saves lives Pothashang News\nPothashang.in DA: 17 PA: 37 MOZ …\nResources For Independent Lvng’s Competitors, Revenue\nOwler.com DA: 13 PA: 15 MOZ Rank: 50\nOverview Resources For Independent Lvng's headquarters is located in Richmond, Virginia, USA 23230\nResources For Independent Lvng has an estimated 59 employees and an estimated annual revenue of 11.6M.\n› Fanning funeral home west virginia\n› Robins afb splash page\n› Tuning software for vw\n› Oldham county ky pva\n› Aura cobra 7750 platinum updates\n› Excela health org email\n› Recalbox raspberry pi zero\n› Best registry cleaner windows 7\n› Minecraft blue unspeakable skin\n› Food lion clayton nc 27520\n› Lehigh hanson buys essroc italcementi\n› Dhs cares database program nyc\n› Westside energy corp\n› Letter of appreciation air force to civilian\n› Average salary of cdl truck driver\n› Megestrol acetate 40 mg uses